text:
SAMAN BYGGJA VIT LAND
“Vit byggja land – okkara land”. Hetta var høvuðsboðskapurin, ið Ólavsøkurøðu løgmans. Hetta er eisini mál samgongunnar, og vit vilja byggja land grundað á 3 virðissúlur. Tí mál okkara er og verður, at skapa einar sjálvbjargnar, samhaldsfastar og tíðarhóskandi Føroyar fyri alt fólkið. Grundarlagið fyri at røkka hesum er ein sterkur, haldførur og sjálvbjargin føroyskur búskapur og varandi fólkavøkstur. Fleiri átøk verða tí framd frá Fíggjarmálaráðsins síðu fyri at røkka hesum komandi árið. Her skal verða greitt frá átøkum Fíggjarmálaráðsins komandi árið.
Tað gongur væl í Føroyum í dag.
Útflutningsvirðið er met høgt.
Lønargjaldingarnar eru met høgar.
Týðandi partar av vinnuni hava met avlop.
Inntøkur hjá landi og kommunum seta met.
Og okkara samlaða framleiðsla (BTÚ) er met høg.
Búskaparvøksturin er tí stórur – millum 5 og 6% í ár.
Samstundis er sera lágt arbeiðsloysi, og brúkaraprístalið er lækkað – harvið fáa fólk meira fyri hvørja krónu.
Ikki minst kunnu vit stórliga fegnast um, at fólkatalið í Føroyum veksur og er nú met høgt. Vit eru nú sera nær 50.000 íbúgvum.
Vit ynskja at henda gongd við fólkavøkstri, fleiri størvum og virðisøking heldur áfram, men samstundis mugu vit tryggja at søgan ikki endurtekur seg, og taka stig fyri at fyribyrgja, at búskapurin ikki gerst ov heitur. Har eru ávís vandatekin innan byggivinnuna vegna stóra íløguvirksemið. Eisini er fíggjarliga haldførið hjá landinum ikki gott yvir tíð.
Tí taka vit fylgjandi stig komandi árið og árini:
STYRKJA BÚSKAPIN OG FÍGGJARLIGA HALDFØRIÐ – Landsbanki, váðaráð, búskapargrunn, pensjóns- og skattanýskipan, búskaparsamskipan og vaksandi avlop
Landsbanki Føroya og Føroya váðaráð fyribyrgja fíggjarkreppur og styrkja búskapin
Nýggi Landsbanki Føroya og Føroya váðaráð verða stovnsett og skulu í felag virka fyri fíggjarligum støðufesti í Føroyum. Føroyar eru raktar av fleiri fíggjar- og búskaparkreppum seinastu áratíggjuni. Hesar hava kostað samfelagnum, fólkinum og vinnuni nógv, bæði tá ið umræður fíggjarlig virði, trivnað, sjálvbjargni og fólkatal. Fleiri stig verða nú tikin fyri at fyribyrgja, at søgan endurtekur seg. Landsbanki Føroya verður settur á stovn saman við Føroya váðaráði við endamálinum at virka fyri fíggjarligum støðufesti. Hetta fyri at virka fyri, at fyribyrgja framtíðar fíggjarkreppum, minka sveiggini í føroyska búskapinum og harvið styrkja búskapin.
Nýggi Landsbanki Føroya skal virka sum óheftur, almennur fíggjar- og greiningarstovnur og fer at virka sum skrivstova hjá Føroya váðaráði.
Búskapargrunnur Føroya gerast virkið búskaparamboð
Búskapargrunnur Føroya skal nú gerast virkið amboð at røkka einum meira støðugum, sterkum og sjálvbjargnum føroyskum búskapi, ið tekur hædd fyri bæði núlivandi og komandi ættarliðum. Partur av avlopi landskassans verður framyvir sett í Búskapargrunnin. 20% av avlopi landskassan upp til 200 mió. kr. og 50% av avlopi landskassans omanfyri 200 mió. kr. Nýggi Landsbanki Føroya fer at umsita Búskapargrunn Føroya vegna landið.
Pensjónsnýskipan skal nú fremjast í verki
Almannamálaráðið og Fíggjarmálaráðið arbeiða í tøttum samstarvi við at leggja til rættis eitt tilmæli til politisku skipanina um eina pensjónsnýskipan. Arbeiðið er sera umfatandi og viðger allar týðandi tættir í føroysku pensjónsskipanini. Umboð fyri allar politisku flokkarnar hava luttikið í pensjónsnýskipanarbólki síðani januar í ár, og í næstum verður uppskot til pensjónsskipan eisini lagt fyri partarnir á arbeiðsmarknaðinum til ummælis. Ætlanin er, at lógarpakki verður lagdur fyri løgtingið á heysti 2016.
Búskaparstýring og samskipan millum land og kommunur
Stig eru nú tikin til, at fremja betur búskaparstýring og samskipan millum land og kommunur. Orsøkin er, at bæði land og kommunur eru týðandi partar av føroyska búskapinum. Tí ber ikki til at fremja veruliga búskaparstýring, um partarnir ikki samstarva tætt. Fyrsti fundurin hevur verið við Kommunufelagið um møguligar loysnir hesum viðvíkjandi. Í øðrum londum verður fíggjarpolitikkurin hjá landi og kommunum samskipaður við avtalum partanna millum. Við javnbjóðis virðing og við áhugamálinum hjá landi og fólki í huga, fer at bera til at røkka eini góðari loysn. Land og kommunur í Føroyum hava áður gjørt avtalur sína millum um íløgukarm í árini 2000-2004.
Fíggjarlógin fyri 2017 – vísa varsemi
Fíggjarlógin leggur fíggjarligu karmarnar um alt virksemi landsins. Henda lóg er tí eitt av mest týðandi amboðum landsstýrisins til at fremja førda politikkin. Eftir 8 ár við halli, vísir fíggjarlógin fyri 2016 eitt avlop, og miðað verður eftir, at úrslitið á fíggjarlógini fyri 2017 gerst størri og verður 50 mió. kr. í avlopi. Samstundis verður dentur lagdur á, at halda aftur í rakstrarútreiðslunum, sum í mesta lagi skulu vaksa 1,8% í 2017. Hetta er samsvarandi samtyktu játtanarkørmunum fyri 2017. Í fíggjarlógini verða ætlandi fleiri øki raðfest fyri at røkka politisku málum landsstýrisins, so sum virðisøking innan fiskivinnu, játtan til fleiri serlæknar, hækkaður lestrarstuðul, heimtøka av útlendingamálum, fólkaatkvøða um stjórnarskipan, bústaðir til fólk við serligum avbjóðingum, samferðsluútbyggingar v.m.
Játtanarkarmar fyri árini 2018-2022 – vaksandi avlop
Játtanarkarmarnir leggja yvirskipaðu fíggjarpolitisku karmarnar fyri landið og politikk samgongunnar. Innan hesar játtanarkarmarnar, ið fevna um umleið 5 mia. kr. á útreiðslusíðuni og tað sama á inntøkusíðuni, verður politikkur samgongunnar framdur komandi árini.
Arbeiði er sett í gongd at endurskoða játtanarlógina, herundir játtanarkarmarnar, so hesir í størri mun viðgera samfelagsbúskaparligu gongdina og búskaparpolitikk, og samtykkja yvirskipaðan karm fyri rakstur, íløgur og úrslit, heldur enn at fara í ov nógvar smálutir og niður á einstøku aðalráðini, sum í dag. Uppskot verður eftir ætlan lagt fram hesum viðvíkjandi seinni í heyst.
VARANDI FÓLKAVØKSTUR – skattanýskipan, hækkaður barnafrádráttur, fleiri bústaðir og talgilding
Skattanevndin og skattanýskipan
Umframt at hava veitt munandi skattalætta til lág- og miðallønt, á samanlagdar 137 mió. kr., frá 1. januar í ár, so eru stig nú tikin til, at endurskoða verandi skattaskipan sum heild. Føroyska skatta- og avgjaldsskipanin skal stuðla undir fólkavøkstur, sjálvbjargni og framgongd í Føroyum. Skattanevnd er tí sett at endurskoða verandi skipan og koma við tilmælum til eina skattanýskipan, ið eitt nú skal:
- tryggja fíggjarliga haldført inntøkugrundarlag hjá landi og kommunum,
- fremja eitt javnari býti av landsins virðum millum borgarar landsins,
- eggja fólki og vinnu at “velja” Føroyar,
- styrkja kappingarførið hjá vinnulívinum, og
- stuðla undir umhvørvisvinarliga og burðardygga atferð hjá vinnu og borgarum.
Fleiri fylgibólkar eru og verða knýttir at skattanevndini, eitt nú verða fylgibólkar fyri kommunur, fakfeløg, vinnulív, løgfrøðiliga skattaserfrøði, og eisini verður politiskur fylgibólkur knýttur at nevndini. Skattanevndin verður liðug við sítt arbeiði 1. juni 2017.
Lættari hjá smábarnafamiljum – hækkaðan barnafrádrátt fyri børn undir skúlaaldur
Fyri at stuðla undir størri fólkavøkstur og fyri at lætta fíggjarliga um hjá smábarnafamiljum hækkar landið barnafrádráttin fyri børn millum 0 og 6 ár við 2.700 kr. Barnafrádrátturin fyri børn undir skúlaaldur fer tí frá 1. januar 2017 úr 6.500 upp í 9.200 kr. árliga. 12 mió. kr. eru settar av í játtanarkarminum fyri 2017 til endamálið. Smábarnafamiljur eru tær, ið oftast eru fíggjarliga verst fyri, tí hetta er tíðarskeiðið í lívinum, tá útreiðslur til barnaansing og bústað eru hægst, samstundis sum foreldrini eru lutfalsliga nýggj á arbeiðsmarknaðinum og tí ikki eru í hægra endanum á lønarstiganum. Hetta átakið er tí eisini við til, at skapa javnari býti av virðum landsins.
Bústaðir – fleiri leigubústaðir og lestrarbústaðir
Eitt fjøltáttað útboð av bústøðum, serliga íbúðir til rímiligan kostnað, lestraríbúðir og bústaðir til fólk við serligum avbjóðingum og tørvi, eru týðandi tættir í at skapa trivnað, fólkavøkstur og at lækka kostnaðarstøðið. Samgongan ynskir tí, at raðfesta hetta økið. Bústaðir er bústaðarpolitiska amboð landsins at røkka hesum máli. Fyri at geva Bústaðir møguleika at halda áfram við menningini, er ætlanin, at tað verður gjørligt hjá Bústøðum at útgeva lánsbrøv fyri at fáa fígging til vega. Hetta vil menna bæði føroyska bústaðarmarknaðin og føroyska fíggjarmarknaðin. Tí Bústaðir fær fígging, samstundis sum føroysk virðir kunnu – eitt nú í staðin fyri at verða sett í útlendsk realkreditlánsbrøv – verða sett í eitt slag av føroyskum “realkreditlánsbrævi” og menna føroyska bústaðarmarknaðin.
Talgildu Føroyar – undangonguland innan talgilding
Eitt av átøkunum at skapa fólkavøkstur eru Talgildu Føroyar. Tí henda verkætlan fer eitt nú at betra kappingarførið, skapa fleiri og betri tænastur, og skapa fleiri størv. Samgongan vil, at Føroyar skulu gerast undangonguland innan talgilding. Stór menning fer støðugt fram innan KT og talgilding, og um samfelagið ikki støðugt mennir seg á hesum økjum, er skjótt at gerast eftirbátur. Føroyar eru longu í fremstu røð á summum økjum. Eitt nú kunnu nevnast Talgilda Heilsuskipanin og Búskaparskipan Landsins. Í Føroyum er talgildingin tó í mestan mun farin fram á tann hátt, at einstøku stovnarnir hvør í sínum lagi hava ment sítt talgilda virksemi, heldur enn eftir eini yvirskipaðari ætlan og kós til frama fyri alt føroyska samfelagið. Landsstýrið hevur tí tikið stig til verkætlanina Talgildu Føroyar, ið er ein 5-ára menningarætlan fyri at skapa eitt talgilt undirstøðukervi í Føroyum og at talgilda almennar tænastur. Millum málini í verkætlanini eru at menna føroyska talgilda undirskrift (talgildan samleika) til allar føroyingar og føroyskar fyritøkur, stovnar v.m. Tá komið er á mál, skulu føroyingar kunna røkka øllum almennum og privatum talgildum tænastum umvegis egnan borgaraportal. Hetta fer at lætta um hjá fólki, vinnu og samfelagnum og at lata upp fyri nýggjum og betri tænastum.
TÍÐARHÓSKANDI SAMFELAG – felags lønarskipan, varskógvaraskipan, Grønari Føroyar og kappingarførar lógarkarmar
Eina felags almenna lønarskipan og varskógvaraskipan
Lønardeildin í Fíggjarmálaráðnum fer í samstarvi við partarnar á arbeiðsmarknaðinum at gera uppskot til eina meira gjøgnumskygda, rættvísa og tíðarhóskandi lønarskipan fyri almenna geiran. Málið er, at størv í høvuðsheitum verða lønt í mun til førleikakrøv og ábyrgd. Hartil kunnu onnur serstøk atlit gera, at lønin verður ávirkað. Ætlanin er, at uppskot verður gjørt til eina felags almenna lønartalvu og lønarskipan. Ynskt verður hartil at styrkja rættindi og møguleikar hjá starvsfólki hjá tí almenna. Hetta verður gjørt við at seta á stovn felags varskógvaraskipan fyri starvsfólk í almennum starvi.
Einar grønari Føroyar – frá vektgjaldi til umhvørvisgjald
Málið er, at ár 2030 er øll elframleiðsla í Føroyum frá varandi orkukeldum. Fyri at gagnnýta hetta og til tess at eggja fólki at velja umhvørvisvinarligar loysnir, verða fleiri átøk framd. Eitt nú verða vektgjøldini av motorakførum umskipað til umhvørvisgjøld. Ætlanin er, at broytingarnar koma í gildi 1. januar 2017. Broytingarnar snúgva seg í høvuðsheitum um, at farið verður burtur frá verandi gjaldi, sum er grundað á vekt á motorakfarinum, til eitt meira umhvørvisgrundað gjald, sum er grundað á útlátið av CO2 frá akfarinum. Á henda hátt kunnu fólk lækka gjald sítt við at velja umhvørvisvinarligari bil. Fyri í enn størri mun at eggja fólki til at ogna sær el-bil, verður hartil tíðaravmarkað skipan sett í verk fyri el-bilar, soleiðis at fólk kunnu fáa afturborið part av avgjaldinum á bilin, samstundis sum hesir eisini verða heilt frítiknir fyri vektgjaldi/umhvørvisgjaldi komandi 4 árini.
Dagføringar í tonsaskattalóg, kapitalvinningsskattalóg og bankalóg
Fleiri aðrar betringar verða eisini framdar komandi árið, eitt nú fyri at geva vinnuni meira tíðarhóskandi karmar at virka innan. Ynskt verður at lætta um umsitingarliga hjá teimum feløgum, ið virka undir tonsaskattalógini, og verður dagføring av lógini løgd fyri Løgtingið hesum viðvíkjandi. Eisini er greitt, at kapitalvinningsskattalógin hevur tørv á endurskoðan. Í fyrsta umfari varð tó framd broyting viðvíkjandi exit-reglum í vár. Fyri at tryggja samsvar millum exit- og enter-reglur, verður uppskot til dagførdar enter-reglur lagt fyri Løgtingið. Skulu Føroyar hava javnbjóðis fíggjarlóggávu sum onnur lond, ið vit samanbera okkum við, er neyðugt við støðugum dagføringum av bankalóggávuni (Lov om finansiel virksomhed), og verður uppskot hesum viðvíkjandi væntandi lagt fyri Løgtingið í heyst.
Sanniliga byggja vit land
Við hesum átøkum – og saman við øllum teimum átøkum, ið øll hini landsstýrisfólkini arbeiða við, eitt nú fiskivinnunýskipan, nýggjar útbúgvingar, fleiri heimtøkur, menningarætlan fyri heilsuverkið og fólkaatkvøðu um stjórnarskipan – taka vit risa fet móti einum enn meira sjálvbjargnum, samhaldsføstum og tíðarhóskandi Føroyum.
Ólavsøkan er hátíðin, har vit øll standa saman um okkara tjóð og land. Tað skal vera mín vón, at vit komandi árið – eisini á Løgtingi – fara at standa saman um fleiri av teimum átøkum, ið standa fyri framman.
Vit vita øll, at fleiri av stóru átøkunum fyri framman byggja á herðarnar á undanfarnum samgongum – nevnast kunnu eitt nú pensjónsnýskipan, fiskivinnunýskipan og Stjórnarskipan Føroya. Tíðin er komin til, at fremja hesi mál í verki.
Ikki tí tað er lætt, men tí tað er rætt.
Latið okkum standa saman um at røkka á mál við hesum.
Latið okkum saman byggja land.
Á Løgtingi, 3. august 2016
Kristina Háfoss
Landsstýriskvinna í fíggjarmálum


c: text/html

text:
Orð: Ókend/ur
Lag: Alfred E. Braine
Týtt úr donskum: Victor Danielsen
1. Ein dapur dagur kemur hjá
tí sál, sum ófrelst doyr,
tá hon sín dómara skal sjá,
og ei er náði meir.
Niðurlag: Áh, sál, kom ikki til hitt stað!
Vend tær í dag til hann,
sum gav sítt lív á krossins træ
og eina frelsa kann.
2. Tá kemur alt hitt loynda fram,
og sálin, ófrelst her,
má søkka í ta sorg og skamm,
sum ævig, ævig er.
3. Hvørt náðiorð, tú hevur hoyrt,
og ljósið, sum tú sá,
skal standa fyri tær so klárt,
sum ormur gnaga tá.

robotstxt: allowed

filter: keep


text:
Nú um dagarnar komu boðini, at Dragin hevði vunnið heiðursmerki, sum er ein vøkur krystal-pláta við innskriftini: S/S “DRAGIN”, FAROE ISLANDS, NAVIGARE NECESSE EST, BEST SAILING EDUCATION INITIATIVE - FAROE ISLANDS
Hvør, ið hevur nominerað Dragan til heiðursmerki hjá Global Media, vita fólkini handan Dragan ikki, men møguliga er tað onkur útlendskur ferðamaður, sum hevur tikið hetta stig. Blaðið prentar eisini eina grein um virksemi hjá skúlaskipinum Dragin.
Tað eru í ár 25 ár síðani menn fóru undir hesa verkætlan – at varðveita Dragan og nýta hann til skúla/seglskip. Hetta var alt sjálvboðið arbeiði. Dragin fekk átekning sum varðveitingarvert skip í 1993 frá Føroya Fornminnisavni, og eisini í 2013 frá Søvnum Landsins, tá lógin um stuðul til mentanarsøgulig skip kom í gildi.
Í 15 ár hevur hann virka sum skúlaskip og siglt við ferðafólki um summarið. Næmingar úr 8, 9. og 10 flokki, sum hava sjómanslæru sum vællærigrein fáa undirvísing umborð alt skúlaárið. Hesi 15 árini hava uml. 400 næmingar siglt og fingið undirvísing umborð.
Dragin hevur eisini gjørt uttanlandatúrar á næstan hvørjum sumri – Hetland, Orknoyar, Hebridurnar, Skotland, Ísland og Noreg. Í summar er ætlanin at gera ein túr til Írlands.
Nevnast kann, at Søvn Landsins nú hava tikið avgerð um, at Dragin og Norðlýsið skulu missa átekning sum mentanar- søgulig skip og harvið rættin til stuðul.
- Sigast kann, at meðan útlendingar sýna okkara gomlu skipum áhuga og heiður, – so verða hesir revsaðir av føroysku mynduleikunum, siga fólkini handan Dragan.


text:
Høvuðsendamálið hjá Atlantic Airways er at veita Føroyum eitt trygt, búskaparliga burðardygt, fjølbroytt og altjóða kappingarført loftvegis samband við útheimin. Sum virkin luttakari í samfelagnum stuðlar felagið eisini bæði bólkum og einstaklingum.
Stuðulsveitingar eru fyri okkum ein íløga, og tí vilja vit fegin hava nakað afturfyri stuðulin. Vit stuðla ítróttini og mentanini, tí vit halda, at samfelagið eigur at hava eitt sunt mentanar- og ítróttalív. Vanliga stuðla vit landsliðum heldur enn lokalum liðum, eins og vit vilja lívga um góð talent, sum kunnu gera vart við seg og Føroyar uttanlands.
Allar umsóknir skulu vera skrivligar, tí bert skrivligar umsóknir verða viðgjørdar. Á hendan hátt halda vit, at øll fáa møguleikan og verða viðgjørd eins. Í umsóknini skal greitt koma fram, hvat endamálið er við tiltakinum, hvat stuðulin skal nýtast til, og hvat Atlantic Airways fær afturfyri.
Av tí, at Atlantic Airways hevur avmarkaða fíggjarorku, er játtanin til stuðul sjálvsagt avmarkað, og tí má hvør stuðulsumsókn viðgerast gjølla og øll fáa skrivligt svar. Verður umsókn um stuðul send minni enn ein mánað áðrenn tiltakið, verður sæð burtur frá umsóknini.
LISTAFLOG
Atlantic Airways setti seint í 2016 á stovn grunnin Listalfog, hvørs endamál er at stuðla føroyskari list fíggjarliga og við ferðaseðlum á rutunetinum hjá Atlantic Airways í sambandi við listaligt arbeiði og/ella ávísa listaverkætlan.
Stuðulin, ið er 100.000 krónur um árið, verður latin eina ferð árliga, nevniliga tann 28. mars, sum er dagurin, Atlantic Airways fór á flog fyri fyrstu ferð.
Til ber at søkja um stuðul frá fyrst í februar til miðjan mars á hvørjum ári, nærri dagfestingar verða tilskilaðar hvørt ár, tá ið lýst verður við hesum.
Les meiri um Listaflog í viðtøkunum, sum tú kanst finna her.
Vit vísa eisini til Loftbrúgvin til listafólk, sum er eitt samstarv millum Norðurlandahúsið í Føroyum, Tórshavnar kommunu, Atlantic Airways og Mentamálaráðið. Endamálið er at breiða kunnleikan um føroyska mentan í útlondum við at stuðla dansarum, filmsfólkum, myndlistafólkum, rithøvundum, sjónleikarum, tónleikarum og øðrum við loftvegis flutningi til útlond og aftur í sambandi við verkætlanir ella tiltøk uttan fyri Føroyar.
Les meira og finn umsóknarskjal HER >>
Aðrar úmsóknir, ið ikki eru umfataðar av omanfyristandandi, kunnu sendast til okkum á:
Atlantic Airways,
Sølu og Marknaðardeildin,
380-Sørvágur.
Ella t-post til: [email protected]


text:
U16 dreingir trygt í hálvfinaluna
Dreingir19-05-2013 - Jón Simonsen/Turið Láadal Sejersdóttir
U16 dreingir steypakapping, fjórðingsfinala: FC Suðuroy - HB 1-6 (0-5).
Í fjórðingsfinaluni skuldu okkara U16 dreingir spæla ímóti FC Suðuroy í Vági. Lagt var upp til ein spennandi dyst, tí ikki longri síðan enn seinasta leygardag hittust somu lið í landskappingini, og tá vunnu okkara dreingir 2-0 á heimavølli.
Farið varð suður longu fríggjakvøldið, har sovið varð í Matmøðrahúsunum í Vági.
Tá komið varð á vøllin, vísti tað seg at vera sera nógvur vindur. So venjari og leikarar løgdu taktikkin eftir hesum, tí líkindini at spæla vóru ikki serliga góð.
Avgjørt varð, áðrenn farið varð á vøllin, at um Bartal, sum er liðførari, fekk møguleikan at velja fyrst, skuldi hann velja at spæla undan vindinum í fyrra hálvleiki, so vit kundu hava møguleikan at skora nøkur mál í tí nógva undanvindinum og síðani royna sum frægast at halda støðuna í seinna hálvleiki.
Tað lagaði seg soleiðis, at Bartal slapp at velja fyrst og valdi at spæla undan vindinum í fyrra hálvleiki. Tað vísti seg eisini skjótt, at tann nógvi undanvindurin í fyrra hálvleiki gjørdi stóran mun. Petur í málinum nart ongantíð bóltin í øllum hálvleikinum.
Tá sjey minuttir vóru leiktir, kom Heini at standa væl fyri í 16-metrinum, hann smekkar til, og umvegis eitt bein hjá einum FCS-leikara, fór bólturin í málið. Í 12. minutti fekk HB horna í høgru síðu, Hilmar Leon fór út at skjóta, og hann gjørdi ikki mætari enn at senda bóltin beinleiðis í málið. Áðrenn farið varð til halvleiks, høvdu okkara dreingir skorað trý mál afturat. Jákup gjørdi tað til 3-0 og 4-0, og Torkil skoraði til 5-0 aftaná enn eitt hornaspark, sum Hilmar Leon skeyt.
So støðan var heili 5-0 til okkara í hálvleikinum.
Í hálvleikinum varð avtalað at standa so aftarliga sum møguligt á vøllinum og royna sum frægast at spæla stuttar alveringar, tá farið varð fram eftir vøllinum. Seinni hálvleikur var ikki meiri enn 45 sekund gamal, tá Heini trekkir ígjøgnum í høgru síðu, hann fer framvið 3 FCS leikarum, komin inn í 16 meturin leggur hann bóltin flatt innfyri, og har stendur Jákup sum so mangar ferðir fyrr púra leysur og trillar bóltin í málið til 6-0.
Aftaná hetta komu okkara til fleiri góðar støður, sjálvt um spælt varð í nógvum mótvindi. FCS fekk pynta um úrslitið um miðjan seinna hálvleik, tá teir sendu eitt fríspark beinleiðis í málið.
Ein sera góður sigur til okkara dreingir, sum nú hava leikt seg í hálvfinaluna, sum verður leikt mikudagin 19. juni í Gundadali ímóti EB/Streymi.
Leikarar í dag: Petur, Heini, Torkil, Dánial, Bartal, Heri, Hilmar Leon, Teit, Jónas, Jákup, Fríði, Teitur, Hjalti, Jóan Petur, og fingu allir nakrar minuttir á vøllinum


text:
Føroya besti áleypari heldur fram! Vit hava í kvøld gjørt avtalu við Arnbjørn Hansen um ein tvey ára langan sáttmála.
Arnbjørn spældi sín fyrsta dyst fyri okkum í 2004, men tað var ikki fyrr enn í 2006 at hann spældi seg fastan á liðið. Sama ár var hann valdur til ársins stjørnuskot í deildini. Tvey ár seinni var hann kosin ársins leikari í táverandi formuladeildini og í 2008 og 2010 var hann toppskjútti í deildini. Hann var eisini toppskjútti í felagnum øll árini frá 2006 til 2013 tá Leif yvurhálaði hann, árið eftur var hann aftur toppskjútti. Í fjør bleiv tað til 4 mál í 13 dystum, men bert 288 minuttum.
Vit kenna alt til Arnbjørn og hansara máltev, hann er við sínum 163 málum, mest skorandi leikarin í søgu felagsins og hann er áttandi mest leikandi leikari við 276 dystum. Men sum flest øll vita, so hevur hann verði darvaður av skaða tey seinastu árini, men hann prógvar ferð aftaná ferð at tá hann er tøkur, ja tá er hann føroya besti áleypari. Tað sóu vit í ár tá hann beint eftir summarsteðgin avgjørdi trýggjar dystir á rað fyri okkum. Á rætta stað til rætta sum altíð.
Umframt at verða leikari, so verður Arnbjørn eisini álopsvenjari í felagnum. Við sínum drúgvu royndum vænta vit hann hevur nógv at geva til okkara komandi ættarlið av álopsleikarum.
Vit ynskja Arnbirni allar bestu eydnu komandi ár, bæði sum leikari og sum venjari.


text:
Havgird
Sjónleikurin Havgird verður framførdur í Íslandi í Grafarleikhúsinu í Hafnafirði 16. og 17. apríl.
Leikurin er vorðin til í einum samstarvi við kenda íslendska leikstjóran, Águstu Skúladóttir, sum saman við føroyskum sjónleikarum hevur gjørt leikin.
Í stuttum viðgerð leikurin lívið hjá fimm verum á havsins botni, vit fáa innlit í, hvussu tær komu niður har, og hvussu teirra gerandisdagur er.
Leikurin er eitt væl samansett spæl í ljóði og ljósi, bæði við sínum álvarsomu senum eins og skemtibrot eru við.


text:
Millum útlendsku gestirnar á AME var blað- og myndamaðurin Paul Sullivan, ið til dagligt búleikast í Týsklandi, men sum hevur heimin sum arbeiðspláss. Sullivan starvast sum free-lance blaðmaður hjá hópin av ymiskum tónleikabløðum og tónleikaheimasíðum. Hann segði við okkum, tá hann vitjaði í Føroyum, at hann fór at skriva fleiri ymiskar greinar frá tiltakinum til ymisk bløð, og nú er fyrsta ummælið av AME komið frá hansara hond á einum av hesum miðlum, tónleikaheimasíðuni drownedinsound.com.
Eivør trøllabant
Talan er um eitt størri ummæli av tiltakinum og av upplivingini av føroysku natúrini, ið Sullivan upplivdi sum sera vakra. Sum heild er ummælið sera jaligt. Serliga Eivør verður tikin fram, Sullivan skrivar:
“Dugnaligir, sum nógvir av bólkunum hetta vikuskiftið vóru, so kundi eingin veruliga sammetast við Eivør. Ílatin sum ein víkinga dervish kemur hon á pallin. Hon er sláandi vøkur, hevur eina sterka hjáveru á palli eftir nógvu konsertferðirnar og eina rødd í trøllabindur. Tað er torført at trúgva, at Eivør einans er 25 ár, soleiðis sum hon sveimar gjøgnum alt frá poppi, rokki, jassi, akkustiskum sangum og siðbundnum vísum. Tað munnu neyvan finnast meira natúrligar popp-stjørnur enn hetta.”
Les greinina, ið eg skrivaði í mai 2007 um ummælið, har er eisini leinkja til sjálvt ummælið
Úr lippukassanum
Eg lati lokið upp á lippukassanum og stingi hondina niður og taki fram brot úr onkrari grein úr savninu


text:
Nýggjastu tíðindini
Melda til tíðindabræv
Tíðindi - 12. mai 2017
Gestur í FSF Varpinum hesaferð er tvøramaðurin í HB, Rasmus Nolsøe. Hóast ungan aldur, so hevur Rasmus upplivað eina rúgvu á síni fótbóltsleið
Rasmus Nolsøe og Tróndur Arge - Mynd: www.fsf.fo
Maðurin við tí gylta vinstra beininum. Nærri presentatión er nokk ikki neyðug, tá talan er um Rasmus Nolsøe, ið fekk sín fótbóltsuppvøkstur í TB, men sum í dag er hjálparvenjari hjá EFFO-liðnum hjá HB.
Rasmus Nolsøe byrjaði sum sagt sína fótbóltsleið á Sevmýru á Tvøroyri, men hevur seinastu nógvu árini verið knýttur at HB, tó burtursæð frá lestrartíðini í Danmark. Rasmus hevur roynt mangt og hvat í fótbóltinum, og hevur millum annað vunnið trý FM-heitir.
Eitt tíðarskeið var Rasmus Nolsøe eisini í Brøndby og royndi seg, men tað bleiv kortini bara til eitt hálvt ár í danska stórfelagnum. Rasmus er ósmæðin sum persónur, og veit tí nógvar stuttligar ”røvarasøgar”.


text:
Føroyska landsliðið fyrireikar seg í hesum døgum til seinna HM-undankappingardystin ímóti Portugal, sum verður á Estadio do Bessa í Porto hósdagin 31. august klokkan 19:45.
- Hetta verður uttan iva ein stór avbjóðing, og tey munnu vera fá, ið rokna við, at vit kunnu gera nakað við portugisar. Men vit trúgva sjálvandi uppá møguleikan, og fara sjálvandi eftir honum.
- Hesin dysturin er líka týdningarmikil sum dysturin komandi sunnudag ímóti Andorra, og tá vóna vit allan hugsandi stuðul og einum fullsettum Tórsvølli, sigur Gunnar Nielsen við FSF Varpið.
Atgongumerki til landsdystin millum Føroyar og Andorra fáast til keyps í Nethandilinum á heimasíðuni hjá Fótbóltssambandi Føroya. Týsdagin á middegi vóru umleið 700 atgongumerkir eftir.


text:
Í farnu viku kom Magnus Heinason inn av einum rannsóknartúri á djúpum vatni. Á túrinum vórðu heili 114 ymisk sløg skrásett, harav 86 teirra vóru fiskar. Tvey fiskasløg vóru skrásett fyri fyrstu ferð undir Føroyum: Chiasmodon niger og Scopelogadus beanii, sí myndir niðanfyri.
Chiasmodon niger (á donskum “slukhalsfisk”, á enskum “Black swallower”), 115 mm langur og vigar 14 gram. Fingin á umleið 900 metra dýpi millum Føroyabanka og Bill Baileybanka.
Scopelogadus beanii (á donskum “Beans kogleskælfisk”, á enskum “Beans bigscale”), er 96 mm langur og vigar 14 gram. Fingin á umleið 800 metra dýpi norðan fyri Bill Baileybanka.
Hetta er fjórða árið á rað, at tílík kanning verður gjørd. Endamálið er serliga at kanna brosmu, blálongu, gulllaks, stinglaks, langasporl, trantkongafisk og svartkalva. Fyri hesi fiskasløg er skrásett longd, vekt, kyn og búningarstig, og magar kannaðir. Haraftrat eru nytrur tiknar til nærri greiningar.
Um nøgdin í kg pr. støð verður samanborin við hini árini, so er nøgdin av brosmu og svartkalva nærum óbroytt, meðan nøgdin av blálongu, gulllaksi, stinglaksi, langasporli og trantkongafiski er nakað minni.
Frágreiðingin frá túrinum sæst við at trýsta her.


text:
10.09.2017 - Av: fp
Ráðstevnan "Bryt Tabút" verður stroymað beinleiðis
Mánadagin 11. og týsdagin 12. september verður stóra norðurlendska ráðstevnan "Bryt Tabút" í Norðurlandahúsinum. Útlendskir og føroyskir fyrilestrarhaldarar fara hesar dagarnar at varpa ljós á kynsligan ágang og seksualitet hjá fólki, ið bera brek. Ráðstevnan er fullteknað, men verður stroymað beinleiðis. Vónandi fara fleiri at nýta hendan møguleikan. Trýst á leinkjuna niðanfyri fyri at koma inn á stroymingina.
- Trýst á hesa leinkju fyri at síggja skránna fyri ráðstevnuna.
- Bryt Tabút - beinleiðis stroyming


text:
- Tíðindi, mentan og ítróttur
Leiðari settur fyri marghøllina í Vági
Jens Petur Brattalíð hevur drúgvar royndir sum samskipari og fyriskipari, bæði í ítróttarhøpi og samferðslusamskipari á Strandfaraskipum Landsins, skrivar Vágs ítróttarráð.
Hann hevur eisini verið hallarleiðari í Vágs Høll, og royndir sum samskipari hjá bæði FC Suðuroy og TB. Fýra umsøkjarar vóru til starvið.
Í løtuni verður arbeitt við at reisa marghøllina, og seinni í ár verður hon tikin í nýtslu, skrivar Vágs ítróttarráð.
Sí eisini


text:
Tíðindi
Aftur sigur á Svangaskarði
04-06-2017
Kvinnur, 9. umfar: B68 – HB 0-2 So var dagligdagur aftur hjá vinnunum eftir steypadyst seinast. Hesuferð gekk leiðin inná Toftir, og...
les meir
U17 góðan sigur í Klaksvík
03-06-2017
Okkara U17 gentur vóru á vitjan í Djúpumýru í dag. Tær gjørdu ikki mætari enn at vinna ein tepran, men sera góðan 1-0 sigur á vertunum.
les meir
Super sigur á Dungasandi
03-06-2017
Hóast vertirnir komu framum beinanvegin við brotssparki, megnaðu vit at javna og venda dystinum til okkara fyrimun og vunnu ein sannførandi 4-1 sigur á Dungasandi.
les meir
Ári, Teitur og Johan á landsliðið
02-06-2017
Lars Olsen hevur kunngjørt hópin til dystin ímóti Sveis, sum verður á Tórsvølli fríggjadagin í komandi viku. Ári Mohr Jónsson hevur fingið landsliðsboð aftur eftir gott avrik fyri okkum higartil í ár.
les meir
So gongur leiðin til Sørvágs
02-06-2017
Nú eru vit komin runt og eru byrjað uppá annan triðing av Effodeildini. Leygardagin gongur leiðin so til Sørvágs har 07 Vestur tekur ímóti á Dungasandi.
les meir
Annað beinið í steypafinaluni
28-05-2017
Kvinnurnar hava givið sær sjálvum tað besta útgangsstøði í hugsast kann undan seinnu hálvfinaluni í ársins steypakapping. Milja og Elin Mari hava skrivað dagsins dystarfrásøgn.
les meir
Gott spæl og góð mál
28-05-2017
Eftir stóra vónbrotið hósdagin var tað týdningarmikið hjá okkara monnum at reisast og koma aftur á beint. Tað gjørdu teir væl og fyri ein stóran part sannførandi.
les meir
Vunnu á Giza Hoyvík
28-05-2017
Okkara men høvdu mist takið á dystinum, men onkursvegna megnaðu vit at grava djúpt og vendu hóttandi tapi til sera søtan sigur.
les meir


text:
Hvussu nógvur peningur er farin í landskassan frá fiski- og alivinnuni?
3. januar 2017
Magnus Rasmussen, løgtingsmaður fyri Sambandsflokkin, hevur í dag sett ein skrivligan fyrispurning (§ 52a) til Kristinu Háfoss, landsstýriskvinnu í fíggjarmálum, um inntøkur til landskassan frá fiski- og alivinnuni
Magnus Rasmussen, løgtingsmaður fyri Sambandsflokkin, heitir á landsstýriskvinnuna í fíggjarmálum um at greiða nærri frá:
1. Hvussu stór samlaða inntøkan frá fiskivinnuni til landskassan hevur verið seinastu 20 árini - greinað á inntøkuslag?
2. Hvussu stór samlaða inntøkan frá alivinnuni til landskassan hevur verið seinastu 20 árini - greinað á inntøkuslag?
Fiskivinnan og alivinnan eru fíggjarligu grundsúlurnar undir føroyska samfelagnum. Seinastu árini hevur gingið væl í fiskivinnuni - serliga hjá uppisjóvarvinnuni. Somuleiðis hevur gingið sera væl í alivinnuni seinastu árini. Tó skulu vit bert nøkur ár aftur í tíðina, tá bæði fiskivinnan og alivinnan høvdu tað sera trupult og illa stóð til.
Sveiggini í hesum báðum vinnum hevur sera stóra ávirkan á fíggjarligu fortreytirnar í føroyska samfelagnum og eisini hjá landskassanum.
Áhugavert er tí at fáa yvirlit yvir gongdina í hesum báðum vinnum seinastu 20 árini, har vit fáa at síggja, hvussu nógvur peningur frá hesum vinnum er farin í landskassan. Her verður hugsað um: Felagsskatt, vinningsbýtisskatt, tilfeingisgjald, tøkugjald, uppboðssølu o.s.fr.
Sambandsflokkurin
RN
Aftur


text:
Sambandsflokkurin setur fyrispurning um maktmisnýtsluna hjá landsstýriskvinnuni í fíggjarmálum
18. oktober 2016
Fyrispurningur til landsstýriskvinnuna í fíggjarmálum:
1. Hví hevur landsstýriskvinnan afturhildið týðandi upplýsingar fyri fíggjarnevnd Løgtingsins, og harvið Løgtinginum, tvs. hvørki kunna um ella sent eitt bræv frá Erhvervs- og vækstministaranum við týðandi upplýsingunum víðari til fíggjarnevndina uttan drál?
2. Nær hevur landsstýriskvinnan móttikið nevnda bræv, ið er dagfest 23. september 2016?
3. Hevur Landsstýriskvinan heitt á samgongulimirnar í fíggjarnevndini um at fáa álitið í málinum um landsbankan og eitt váðaráð lagt fram, uttan at hava kunnað fíggjarnevndina um brævið við týðandi upplýsinunum?
Tá málið um endurstovnan av landsbankanum og einum váðaráði var til viðgerðar í fíggjarnevndini, bað minnilutin um eina útgreining av evt. viðmerkingum frá danska myndugleikanum á fíggjarøkinum.
Hóast fíggjarnevndin ikki hevði móttikið nakrar upplýsingar, komu boð frá samgongulimunum í fíggjarnevndini um, at álitið bleiv lagt fram við ella uttan minnilutan.
Nú er komið undan kavi, at myndugleikin á fíggjarøkinum hevur sent landsstyrinum eitt skriv tann 23. september 2016, har hann skrivar, at samsvar ikki er í ábyrgdarbýtinum millum Føroyar og Danmark á fíggjarøkinum, ið hevur avgerandi týdning fyri fíggjargeiran, uppsparingina hjá hvørjum einstøkum føroyingi og alt føroyska samfelagið. Hetta er ikki sent fíggjarnevndini fyrrenn 14. oktober, eftir at undirritaði spurdi um nakað skriv var komið. Tað merkir, at týðandi upplýsingar eru fjaldir fyri Løgtinginum.
Álitið í málinum er lagt fram 29. september 2016, tvs. útvið eina viku eftir, at landsstýrið hevur móttikið brævið, ið landsstýriskvinnan av ókendari orsøk ikki hevur viljað latið fíggjarnevndini ella kunnað fíggjarnevndina um, hóast málið framvegis var til viðgerðar í nevndini.
Tí verða omanfyristandandi spurningar settir.
Bárður S. Nielsen
Løgtingsmaður fyri Sambandsflokkin
RN
Aftur


text:
FAQ (ofta settir spurningar)Hvussu virkar henda síðan? Kostar tað nakað?
Tað er ókeypis. Cucumis er ein heimasíða har sjálvboðin fólk umseta tekstir, bert tí at teimum dáma at umseta og eru íðin eftir at jálpa. Um tygum tosa meira enn eitt mál, hví ikki saman við okkum hjálpa øðrum! Tá ið tygum hava hava umsett ein tekst og hann er góðkendur vinna tygum stig.TÍDNINGARMIKIÐ: Umset bert tekstir ið tygum skilja, og bert til mál ið tygum væl skilja. BRÚK AV SJÁLVVIRKANDI UMSETINGARAMBOÐUM ER IKKI LOYVT
á Cucumis.
Eg havi eingi stig! Kan eg allíkavæl fáa tekstin umsettan?
Ja, du kanst allíkavæl fáa tekstin umsettan. Nøgdin av tínum stigum enda við at blíva negativt. Aftaná 10 døgum geva vit tygum meira stig, so tygum enda aftur á 0 stigum. Um tygum ikki hava nøkur stig, verða langir tekstir ikki góðkendir. Tygum vinna stig við at umseta ella bíða í 10 dagar til tygum fáa meira stig, síðani kunna tygum fáa seinna partin av tekstinum umsettan.
Eg havi melda meg til men heimasíðan loyvir mær ikki at umseta. Hvat er galið?
Aftaná at hava melda tygum til, hava tygum bert loyvi til at umseta til tygara móðurmál (bert eitt mál) í tríggjar dagar. Aftaná tað kunnu tygum broyta tygara stillingar og umseta til onnur mál eisini.
Hví bleiv mín tekstur ella umseting vrakað?
Helst tí at teksturin ikki virdi okkara reglar
. Vinarliga les hesar innan tygum biða um eina umseting ella umseta. Bið ikki um eina vrakaða umseting einaferð aftrað. Hon verður bert vrakað enn einaferð. Gevi gætur at tygum skulu brúka røttu stavir bæði tá tygum biða um eina umseting og tá tygum umseta (ikki brúka latínskar stavir í russiskum ella japanskum tekstum). Haldið tygum so tætt sum møguligt at frumtekstinum tá tygum umseta. Allar viðmerkingar ella frágreiðingar skulu skrivast í viðmerkingarteigin, IKKI í umsetingarteigin.
Hvussu kann eg sletta eina umseting eg havi biði um?
Um teksturin ikki er umsettur, far til umbønina (trýst á títt navn ovast á síðuni; trýst síðani á "umbidnar umsetingar" á vælmyndini á vinstru síðu) og trýst á málið
tygum ynskja at sletta. Nú skuldu tygum sæð ein bláan knøtt við tekstinum "sletta".
Hví viðmerkja fleiri fólk um mína umseting?
Tvær høvuðsorsøkir:
1. Serfrøðingurin hevur eitt ella fleiri uppskot fyri at fáa umsetingina at ljóða betri.
2. Serfrøðingurin, sum metur um umsetingina hevur byrja eina kanning fyri at biðja aðrar limir um teirra meining um umsetingina. Teir hava bert uppskot til betringar; teir siga ikki at umsetingin er skeiv! Vit bæði hjálpa og læra av hvørjum øðrum.
Hvat er ein veljarakanning?
Ofta skilir serfrøðingurin ikki frummálið. Til dømis verður ein umseting frá russiskum til enskt mett av einum, sum tosar flótandi enskt, men hann skilir kanska ikki russiskt. serfrøðingurin kannar fyrst um tann enski teksturin er rættur og av góðari góðsku. Hann spyr síðani aðrar limir um meiningin er tann sama í tí rusiska tekstinum.
Eg havi funni ein feil í mínari umseting men eg fái ikki rætta hann. Hví ikki tað?
Umsetingin er annaðhvørt góðkend ella vrakað, ella er ein veljarakanning sett í verk. Seti tygum í samband við viðkomandi serfrøðing ella um ein veljarakanning er, skriva eina viðmerking niðanfyri umsetingina.
Eg havi bíða leingi og eg havi enn ikki fingið umsetingina gjørda. Hvat er galið?
Møguliga hevur tú biði um eina umseting ímillum tvey óvanlig mál. Tildømis tosa sera fá fólk í øllum heiminum bæði italienskt og nepalskt. Ein møgulig loysn hevði veri at biði um eina enska umseting eisini. Á henda hátt, og við eitt sindur av eyðnu, vil onkur fyrst umseta tekstin til enskt, síðani vil onkur annar umseta tekstin frá enskum til nepalskt. Onkuntíð hava vit umsetarir, men teir hava ikki sæð tekstin enn. Vit eru øll sjálvboðin so ein og hvør umseting kann taka tíð. Einn onnur orsøk er at vit rætt og slætt ikki hava umsetarir, sum tosa frummálið ella ynskta málið. Í hesum førinum kunnu vit ikki hjálpa tær
Hvat er ein brúgv?
Um serfrøðingurin ikki finnur nakran lim at hjálpa sær við metingini av umsetingini, kann hann biða um hjálp frá einum serfrøðingi í frummálinum. Brúgvin er ein óalmenn umseting, oftast til enskt, sum hjálp til skilja meiningina av tekstinum ella til at meta um umsetingina. Bert serfrøðingar og power-cucumers (virknir, høgt virðismettir limir) eiga at verða spurdir um at geva brýr.
Eg finni ikki mítt spurning
Far til Torgið
. Finna tygum heldur ikki svari har? Spyr ein serfrøðing
ella ein administrator
. Um tygum spyrja pent, royna vit at hjálpa!


text:
Sjúrður í 10 ár: Nógvar stjørnuløtur
Í ár hevur Sjúrður Skaale 10 ára jubileum sum frásøgumaður á stóra palli á Summar Festivalinum. Sjúrður hevur hesi árini trygt leitt og presenterað konsertirnar á Vágsbøi, og hann er fúsur til uppgávuna aftur í ár.
- Á stóra palli á Summarfestivalinum verða nógv tær størstu konsertirnar í Føroyum spældar. Og har hava verið bæði stjørnuløtur og vónbrot. Tað hevur verið ein heiður og ein fragd at sleppa at presentera mongu bólkarnar gjøgnum hesi árini, sigur Sjúrður Skaale.
Hann minnist serliga væl, hvussu tað var at presentera heimskenda rockbólkin The Scorpions.
- Eg fór inn á pallin – og bleiv fullkomiliga blástur um koll. Fólk vóru øgiliga spent, og tey høvdu bíðað leingi. At frásøgumaðurin kom inn var sjálvandi tekin um, at konsertin fór at byrja – og tað útloysti eitt brøl, sum bókstaviliga kendist sum ein stormur.
- Ta løtuna – og serliga tá eg hevði sagt tey forloysandi orðini: Mínar damur og harrar: SCORPIONS! – fekk eg eina lítla smakkiroynd av, hvussu tað er at vera rockstjørna: At standa á pallinum frammanfyri túsundtals fólkum, sum øll hava eitt felags ynski; eitt felags mál; ein felags vilja: Tey vilja síggja teg! Hoyra teg! Hava teg! Dyrka teg! Krevja teg! Eg skilji væl, at stjørnurnar vera bundnar av rúsinum, sum tað má geva, sigur Sjúrður Skaale.
Hann heldur, at føroyskir bólkar eitt sindur av órøttum standa í skugganum av útlendsku stjørnunum.
- Meðan onkur av útlendsku stjørnunum ikki hevur livað upp til tað, sum fólk høvdu vónað ella væntað, hava føroysku bólkarnir á stóra palli ongantíð svikið, heldur Sjúrður Skaale.
Hetta vikuskiftið verður Sjúrður Skaale aftur at síggja og hoyra á stóra palli á Summar Festivalinum.


text:
Signa Vár og Krista til MU
Svimjifelagið Ægir skipar fyri MU í svimjing um vikuskiftið. Hjá ÍSB eru vit spent at frætta hvussu fer at hilnast hjá Kristu og Signu Vár.
Krista, sum svimur fyri Ægir, fer at royna at betra um sínar tíðir, og so er tað fyrstu ferða at Signa Vár Dávadóttir er við til eina tílíka kapping. Signa Vár venur við Havnar Svimjifelag.
Vit ynskja teimum báðum góða eydnu í kappingini
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Norðoyastevnuskrá 2016
28. Mai 2016
Her er so skráin fyri Norðoyastevnuni 2016Mikudagur 1 juni16:30 Bassa føðingardagurØll børn fáa ballon og gávu frá Bassa.Gyklarin Ásbjørn undirheldur.Tiltaki verður norðanfyri Fótbóltskýlið í KlaksvíkSí meira...
les meir
Tey sum skulu hava tiltøk á Norðoyastevnu 2016
03. Mai 2016
Tiltøk á Norðoyastevnu 2016Øll tey sum hava áhugað at hava tiltøk á Norðoyastevnu 2016.Og øll tey sum skulu í Norðoyastevnuskránna.Vera biðin, at senda teldupost...
les meir
Mint verður á Skrúðgonguna á Norðoyastevnudag, ídag sunnudag 7 juni
06. Jun 2015
Mint verður á skrúgonguna ídag, Sunnudagin 07 juni klokkan 14:00 úr Klaksvíksgarðinum.Skrúðgonga við Klaksvíkar Hornorkestri, Býraðs/Bygdarráðslimum, skótum, ítróttarfólki, fer úr Klaksvíksgarðinum, og heim...
les meir
Norðoyastevnan 2015: EINASTANDANDI skemt í Badmintonhøllini í Klaksvík
06. Jun 2015
EINASTANDANDI skemt í Badmintonhøllini í KlaksvíkKlaksvíkar sjónleikarafelag bjóðar til EINASTANDANDI skemt í Badmintonhøllini, har fleiri av Føroya kendastu og nýggjastu skemtiligu stjørnuskotum verða at síggja...
les meir
Norðoyastevnan 2015: Jógvan við Keldu, fyrrverandi Býraðsformaður í Klaksvík, heldur midnáttar røðuna í ár
06. Jun 2015
Midnáttarsamkoma. Kyndlagonga kemur í Vágstún, har Jógvan við Keldu, fyrrv. Býraðsformaður flytur fram røðu. Aftaná verður stórt fýrverkarí og felagssangur, við Harmonkispæli.NFÌ ...
les meir
Norðoyastevna 2015: Nógvar listaframsýningar á Norðoyastevnu
06. Jun 2015
Nógvar listaframsýningar eru á Norðoyastevnu.Listaframsýningar eru á hesum støðum.Gamla SeglhúsinumSpaniastovuÍ BýraðssalinumÍ Skúlanum á Viðareiði.Opningstíðirnar eru at síggja í skránni, sum liggur her á síðuni www.nfi.foOg...
les meir
Norðoyastevnan 2015: Angela og Hannibal vera á Tivoli pallinum ídag, leygardagin 6 juni kl. 17:00
06. Jun 2015
Angela og Hannibal vera á Tivoli pallinum ídag klokkan 17:00.NFÌ ...
les meir
Norðoyastevnan 2015: Jógvan frá X Factor Finaluni á Norðoyastevnu íkvøld- leygarkvøldið 6 juni kl. 22
06. Jun 2015
Jógvan frá X Factor Finaluni, verður í Klaksvík á Norðoyastevnu.Jógvan syngur á Tivoli pallinum íkvøld kl. 22:00.NFÌ ...


text:
"Kom á 2069" - Sending 3
Sending um sjóvinnuna. Samrøður: Emil Petersen (Jupiter), Fríðin Ziskason (Pelagos), Høgni Hansen (Fiskamarknaður Føroya) og Sommer Kjærbo (Stelkur)
Hvønn fríggjadag klokkan 15, endursent leygardag klokkan 02 og leygardag klokkan 16.
Sending um sjóvinnuna, har m.a. ringt verður til skipini at frætta frá teimum.
Eivind Jacobsen leggur til rættis.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Kann ein app hjįlpa tęr viš at gerast viš barn? Taš ljóšar lųgiš og ikki serliga romantiskt, men taš er endamįliš viš appini Glow.
Appin skal ikki viš ķ songina, men hon savnar dįta um menstruationsringrįsina og śtroknar nęr kvinnan hevur egglosning, og sęr, nęr kvinnan er mest fruktbar.
Kvinnur gerast alsamt eldri tį tęr fara undir at fįa sęr bųrn, men mųguleikin at gerast viš barn lękkar, eldri tś veršur.
- Vit vilja hjįlpa kvinnum viš at gerast gravid skjótt og śrslitagott į ein nįtśrligan hįtt, so tęr ikki noyšast at nżta tśsundatals krónur upp į gitningarvišgeršir, sigur Jennifer Tye marknašarleišari fyri Glow, viš Jyllandsposten.
Glow virkar į tann hįtt, at tś upplżsir, tį tś fęr menstruatiónina. Sķšan spyr appin teg onkran spurning um tķna heilsu. Eftir taš kannar appin upplżsingarnar og sigur kvinnuni nęr hon hevur egglosing nęstu ferš. Jś longri tś nżtir Glow, jś betri veršur appin at siga tęr, um sannlķkindini eru góš ein įvķsan dag at gerast viš barn.
Jennifer Tye sigur, at dįta hjį Glow vķsir, at ein trišjingur av kvinnunum meta skeivt viš seks dųgum ella meira, tį tęr skulu rokna śt nęr tęr eru mest frugtbarar.
Appin er ókeypis og tś kann fįa hana bęši til iPone og Android.
KELDA: App hjįlpir kvinnum at gerast viš barn - Fųroya.dk. 25.10.2015


text:
( 1372 — 6. Juli 1415 )
Jan Hus var ein lykla íbirtari av protestantisku rørsluni, hvørs læra hevði sterka ávirkan á Evropeisku statirnar og á Martin Luther sjálvan. Fleiri Bohemar vóru lesandi við Oxford universitetið, har John Wycliffe var professari, seint í 1300 talinum, og høvdu aftur við sær til Bohemiu mangar av skriftum Wycliffes, sum teir týddu til Tjekkiskt. Jan Huss var sterkt ávirkaður av Wycliffe og var sjálvur við til at týða hann.
Hussitisku kríggini endaðu við Basel sáttmálanum, sum gav loyvi til eina reformeraða kirkju í Bohemiska kongaríkinum, næstan eina øld áðrenn slík frambrot funnu stað við Luthersku reformatiónini.
Jan Hus varð brendur á báli av Católsku skøkjuni, hin 6. Juli 1415. Católski prestabúnin varð skræddur av honum, hansara sál givin upp til helviti, og pappírskrúna sett honum á høvur, hvará stóð skrivað: ARCHA HERESIA, sum merkir: Erka falslærari. Lítið vitstu teir, at tað var tvørøvugt.


text:
Ann Kristina Svabo Simonsen 10.05.2014 (12:45)
Føroysk ruskíløt á Frigg
Ruskíløtuni ið verða nýtt á Frigg koma frá fyritøkuni Drop Bucket, ið er fyritøkan hjá Heiðu Nolsøe úr Havn. Heiða hevur sjálv sniðgivið ruskspannirnar, ið eru gjørdar úr 80% av endurnýðslutilfari, og tískil kunnu blakast burtur saman við skrellinum.
- Tað er stuttligt at verða til føroysk tiltøk, og skeg at føroyingar stuðla. Vit eru ræðuliga glað fyri at kunna verða her í dag, sigur Heiða.
Í dag er hugskotið voksi somikið, at ruskíløtini eru til flest allar festivalar í Danmark, og eru tískil upptiknar alt summarið. Eisini hava tær fingið ymiskir sponsorar at reklamera á ruskíløtinum, ið tekur hugskotið eitt stig víðari.
- Tað var faktiskt ein verkætlanin eg gjørdi í skúlanum, ið hevur útvikla seg til eina stóra fyritøku í dag, sigur Heiða, ið leggur afturat at hugskoti av fyrstani tíð bert var nakað hon gjørdi til stuttleika, tí hon helt tað manglaði ein loysn til rusk á festivalum.
Steintór Rasmussen, ið er ein av fyriskiparunum av Frigg festivalinum, heldur at ruskíløtini eru eitt frálíkt hugskot.
- Tey grønu endurnýtslu ruskíløtini, eru ein sera góð íverksetan, sum Frigg sjálvandi tekur sera væl ímóti sigur Steintór Rasmussen, ið ynskir Heiðu Nolsøe alt tað besta við hesum frálíka hugskotið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Tað kemur við millumbilum fyri, at lærlingur, sum er byrjaður í læru í ávísari yrkisútbúgving, seinni ynskir at koma í læru í einari aðrari yrkisútbúgving, áðrenn hann/hon er liðugur við ta fyrru útbúgvingina.
Yrkisdepilin fær í slíkum føri spurningin, um hetta kann lata seg gera og hvussu ein skal bera seg at í slíkum føri.
Fyrst er at siga, at hevur ein frammanundan ein lærusáttmála við fyritøku, eigur hesin fyrst at verða settur úr gildi, áðrenn til ber at gera nýggjan sáttmála. Fyri at kunna seta ein lærusáttmála úr gildi eftir at 3-mánaðar royndartíðin er úti, skulu bæði lærlingurin og læruplássið skriva undir upp á, at sáttmálin verður settur úr gildi. Eru hesar treytir loknar, kann lærlingur gera nýggjan lærusáttmála við somu ella aðra fyritøku og byrja yrkisútbúgvingina í tí útbúgvingini, sum hann ístaðin ynskir at koma í læru í.
Er útbúgvingin, sum ein ístaðin fer undir, nærskyld við ta útbúgvingina, ein áður fór undir, kann lærlingurin søkja um at fáa ein part av lærutíðini í nýggju útbúgvingini stytta. Umsóknin skal sendast til Yrkisdepilin, og tekur avvarðandi yrkisnevnd støðu til umsóknina.


text:
Nógv rumbul hevur verið í Spania seinastu vikuna, vegna fólkaatkvøðuna hjá fólkinum í Katalonia, um at lýsa seg sjálvstøðugt frá Spania. Har hevur verið ófriður, politiharðskapur, mótmælisgongur og aðalverkfall.
Í dag er aftur mótmælisgonga, men í dag eru tað ikki loysingarsinnaðir katalanar ið mótmæla, heldur fólk ið vilja, at katalonia ikki skal loysa frá Spania. Tað skriva fleiri útlenskir miðlar.
Mótmælisgongan stóð at byrja klokkan 12 spanska tíð, klokkan 11 føroyska. Tað er felagið Societat Civil Catalana ið skipar fyri mótmælisgonguni. Fólk frá øllum Spania streyma í dag til Barselona at mótmæla. Fyriskipararnir vænta, at hetta verður størsta mótmælisgonga í søguni hjá Barselona.
Societat Civil Catalana siga seg umboða "tann friðarliga meirilutan" av Katalonia, ið ynskir at vera verandi partur av Spania.
Tíðindakvinnan hjá DR í Spania, Stéphanie Surrugue, sigur við DR, hesin bólkurin av katalanum, ið allatíð hevur verið ímóti loysing frá Spania, byrja nú av álvara at gera vart við seg.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tá ið veljarakanning varð gjørd í Íslandi av kanningarmiðstøðini Gallup 15. juni, søgdu 51 prosent av teimum spurdu, at tey ætlaðu sær at atkvøða fyri Guðna Thorlacius Jóhannesson. Í somum kanning søgdu 12,5 prosent, at tey høvdu atkvøtt fyri Hallu Tómasdóttir. Men tá atkvøðurnar vóru taldar sunnumorgunin, hevði Guðni Th. Jóhannesson fingið 39.1 prosent av atkvøðunum, og tá hevði Halla Tómasdóttir, ið annars ikki hevur verið harðasti kappingarneytin hjá Guðna Th. Jóhannesson, fingið 27.9 prosent av atkvøðunum. Forsetavalið gjørdist nógv tættari og meira spennandi enn vænta, og stóri taparin má sigast at vera fyrrverandi forsetisráðharrin Dávið Oddson, sum einans fekk 13.7 prosent av atkvøðunum.
Vilja hava tvey valumfør
Í valroynd, ið til bar at taka á RUV.IS, kundu veljarar kanna, hvørjum valevni tey vóru mest samd við, i ymisku spurningunum. Í hesi kanning søgdu 85 prosent av teimum spurdu, at tey hildu tað var rættast, um tvey umfør vóru tá forsetaval, soleiðis at fólkið fyrst atkvøddi ímillum øll valevnini, og síðani valdu ímillum tvey tey fremstu valevnini aftaná. Sigast skal, at tílíkar royndir, ið til ber at taka á netinum, eru ikki vísindaliga eftirfarandi, tí at allir samfelagsbólkar eru ikki spurdir. Men 7266 tóku royndina, og tí ber til at siga, at hon gevur eina mynd av meiningum í samfelagnum.
Hugsanin handan, at tað skal vera tvey umfør er tann, at tá forsetaval er, kunnu tað vera so nógv valevni. Til valið hesaferð, vóru nýggju valevni eftir, tá atkvøðast skuldi, men fleiri høvdu bjóðað seg fram áðrenn. Sigast kann at tað vóru fýra valevni, sum kappaðust at enda, men tvey fingu munandi fleiri atkvøður enn onnur. Um so var, at tvey valumfør vóru hesaferð, so høvdu Halla Tómasdóttir og Guðni Th. Jóhannesson kappast til annað umfar, og so høvdu atkvøðurnar hjá hinum valevninum eisini avgjørt, hvør av fremstu kappingarneytunum hevði blivið forseti.
Guðni Thorlacius ópolitiskur
Tað hevur nógv at siga fyri nógvar íslendingar, at forsetin ikki er partapolitiskur. Tá ið Dimmalætting í blaðnum, sum kom út 3. juni, viðgjørdi forsetavalið í Íslandi, segði stjórnmálafrøðingurin Baldur Þórhallson, at akkurát tað, at Guðni ikki hevði luttikið í politikki fyrr, gjørdi at hann var so væl umrøddur. Óhugsandi er ikki, at Halla Tómasdóttir eisini vann nakað av atkvøðum, júst tí hon ikki hevur verið frammi fyrr sum politikari.
Ísland stendur, hóast góða andan eftir at íslendingar bastu Onglandi í gjár, við stórum avbjóðingum fyri framman. Álitið á politisku skipanina er ikki gott, eftir at tað fyri kortum kom fram, at ávísir leiðandi politikkarir høvdu havt pening í skattskjóli. Tosað hevur eisini verið nógv um at broyta grundlógina, sum millum annað fær kritikk, tí at forseti kann sita í óavmarkaða tíð, og at hann hevur valdið einsamallur at boykotta eina lóg, sum tingið fremur. Guðni hevur sjálvur boðað frá, at hann stuðlar eini nýggjari grundlóg, har ið tað millum annað átti at komið heimild til, at fólkið sjálvt, við at savna undirskriftir inn, kann koyra ymisk mál til fólkaatkvøðu.
Altingsval í heyst
Tá fyrrverandi forsetisráðharrin, Sigmundur Dávið Gunlaugsson, stutt síðani legði frá sær, eftir at tað kom fram, at konan hevði pengar í skattaskjóli, í einum felagi, sum Sigmundur sjálvur hevði átt í, var boðað frá at val verður í heyst. Samgongan skipaði seg av nýggjum, og segði seg ikki kunna skriva væl út, áðrenn átrokandi reformar, sum høvdu ligið í kortunum, vóru framdar. Enn er lyftið um val bert eitt lyfti, men væntandi verður val eisini í heyst, og nýggi forsetin boðaði frá, at hann væntaði at samgongan skrivaði væl út, hóast hann ikki ráddi fyri tí. Álitið á politisku skipanina er so lágt, at fólk annars ikki trúðu lyftinum um nýval í heyst.
Tað er forsetin, sum saman við forsætisráðharranum skrivar val út, og hóast Guðni Thorlacius Jóhannesson boðaði frá, at hann ynskti at lyftið varð hildið, greiddi hann eisini Dimmalætting frá í samrøðu, at hann einsamallur ikki kann skriva val út, ífylgi grundlógini.


text:
Fosturdráp er vanlukka føroyinga
(Grein skriva av Dánjal Mouritsson Joensen)
Síðstu árini hevur eitt syrgiligt tíðarrák rikið innyvir vesturheimin. Forklædd sum mannarættindi verða alsamt fleiri fosturdráp framd við vælsignilsi frá teimum, ið burdi vart lív, læknunum. Tíverri er hetta eisini eitt rák, ið vit kenna alt ov væl í Føroyum, har mong fólk velja tað, ið tíverri er tann lætta loysnin. Heldur enn at okkara politikarar loysa hendan alsamt veksandi trupuleika, ið kemst av vantandi føroyska lóggávu, tykist tað sum tey venda teirra blindu eygu og deyvu oyru til og latast sum um eingin trupuleiki finst. Hetta meðan eini 50 børn lata lív um árið.
Tann lætta loysnin er ikki altíð tann rætta:
Men hvørjar møguleikar hevur læknin at bjóða mammuni tá hon stendur í viðtalurúminum.
Við ongari skipan, ið kann hjálpa mammu og familjum við teimu, sosialu, fíggjarligu og øðru avbjóðingum, ið árliga drepa fleiri ófødd børn, verða tað vanlukkiliga avgerð ov oftani tikin, at drepa fostri. Hvar eru tær skipanir og tær tænastur, ið kunna lofta einari einligari mammu áðrenn hendan avgerð verður tikin? Hví lata landsins politikarar hesu framtíðar stjónarleiðarar, vinnulívsfólk, íbirtarar, listafólk og ønnur týna í tí tryggastu umhvørvinum á jørð, heldur enn at gera alt fyri at bjarga teimum? Tað at drepa barnið er ikki ein haldgóð loysn uppá trupuleikan. Lívið gongur oftast ikki bara víðari, men førir mangan við sær vanlukkuligar fylgjur. T.d. úseta foreldrini seg fyri sálarligum trupuleikum av fosturdrápinum og barnið sjálvt risikerar at yvirliva miseydnaði fosturtøkuna og koma livandi út við likamligum breki.
Samfelagsligar avbjóðingar
Men tað er ikki einans fyri foreldrini og barnið at hendan avgerð hevur keðilgiar avleiðingar, men samfelagið sjálvt spælir við eld, tá vit latast sum blind yvirfyri hesum veruleika.
Tað er ein sannroynd at fyri at eitt hvørt samfelag skal veksa í fólkatali, má hvør familja føða 2,11 børn fyri at skapa eina sunna demografi. Tóat vit føroyingar enn hava eitt føðital, ið er yvir hesum markinum, hevur talið verður minkandi tey síðstu árutíggjundi og standa vit skjótt frammanfyri somu avbjóðingum sum restina av Vesturheiminum.
Um vit hyggja at londunum í vesturheiminum, er tað ein ræðandi lestur. Í Usa og Kanada liggur miðaltalið á 2,04 børn, í Danmark 1,74 børn, í Onglandi 1,6 børn, í Týsklandi 1,3 børn, í Italia 1,2 børn og í Spania 1,1 børn.
Talið fyri Føroyar liggur enn á 2,45, men er fallandi. Um tann núverandi støðan ikki broytist, standa vit yvir fyri einari demografiskari vanlukku í Føroyum. Talið av børnum og pensionistum í mun til arbeiðsfør fólk verður í framtíðini so avskepla at samfelagið fer at standa frammanfyri stórum sosialum avbjóðingum. Óhugsandi er at samfelagið fer at kunna upprætthalda tær samfelagstænastur sum tað í dag bjóðar, einans tí at tað fer at verða eitt undirskot av arbeiðsfólki.
Tann ræðandi veruleika, ið goymir seg aftanfyri hesu tøl er at um man mótroknar tali av fosturtøkum mótvegis miðaltalinum avdúkar tað at hesi somu lond, ið standa yvirfyri stórum demografiskum avbjóðingum, øll høvdu ligi yvir 2,11 í miðal og tískil verði før fyri at upprætthalda tað sama samfelagið, ið tey kenna til í dag. Niðanfyri eru nøkur útvald tøl:
Land miðaltal av føddum børnum fosturdráp fødd árlig um fosturdráp ikki var gjørt
USA 2,04 1mio 4 mio 2,55
Danmark 1,74 15000 60 000 2,18
Føroyar 2,45 50 640 2,47
Sum føroyingar hvílur ein stór ábyrgd á okkum øllum, ikki bara at verja hesi óseku ið verða tikin í móðurlívinum, men eisini yvirfyri tí lækkandi føðitíttleikatalinum og harvið demografisku avbjóðingunum, ið vit koma at standa fyri um núverandi gongd ikki verður stegða. Okkara besta boð tykist at verða at skipa so í bandi at allir sosialir og fíggjarligir trupuleikar, ið liggja aftanfyri høga fosturdráps talið verða loystir, so at einki barn skal missa rættin til lív, einans tí vit sum samfelag ikki høvdu ráð at bjarga tí.
Tí er hetta eisini ein áheitan á landsins kosni at taka stig til at loysa einum vanlukku, ið bíðar at henda. Nokk er tosa uttanum, verandi lóggávu tænir ongum endamálið og setir bæði foreldur, læknar og ikki minst barnið undir ómenniskaligar støður.
Lati okkum bjóða øllum børnum vælkomin til hendan heim.
Orðatøkini 31:8
Lat upp munnin fyri hin málleysa, fyri at fáa øllum hjálparleysum rætt!
Harri lær okkum at standa sterk fyri tínum virðum, og hjálpa teimum veiku har samfelagið ikki hoyrir neyðarróp teirra!
Dánjal Mouritsson Joensen


text:
U17 menn til EM
Landslið20-03-2017 - Jónfinn Petursson
U17 menn: Føroyar – Slovakia 2-1
Seinasti dysturin í Úrmælingakappingini sum í hesum døgum hevur verið leikt á Kýpros varð leiktur í dag. Vunnu okkara dreingir kundu vit spæla okkum víðari í eindaspæli í U17 EM.
Tórur Rasmussen legði okkum framum beint fyri hálva tíman og fimm minuttir inni í seinna hálvleiki økti Hanus Sørensen til 2-0 til okkum.
Bara smáar tíggju minuttir seinni minkaði Marián Pišoja um munin fyri gestirnar, og so var spenningur í aftur.
Okkara ungu menn megnaðu tó at koyra tað heim og kunnu tí breyggja sær av, at hava spælt Føroyar í EM-endaspælið fyri U17 dreingir.
Vit byrjaðu annars við at tapa 0-4 móti Írlandi ið vann bólkin. Í næsta dystinum spældu vit javnleik móit Kýpros, og sum sagt vunnu vit seinasta dystin móti Slovakia.
Vit hava nú spælt okkum í sjálvt endaspælið. Hetta verður avgreitt í døgunum 3. til 19. mai í Kroatia.
Øllum rundanum okkara U17 landslið verður ynskt hjartaliga til lukku við frálíka avrikinum, og bestu eydnu við kappingini viðari.
Koyr á, Føroyar!!!!
HAGTØLINI
U17 dreingir, úrmælskapping 20. mars 2017 kl. 15.00 Paphiakos stadion, Paphos - Kýpros
Føroyar – Slovakia 2-1 (1-0)
1-0 Tórur Jaocbsen 28’
2-0 Hanus Sørensen 45’
2-1 Marián Pišoja 54’
Gult kort: Fróði Rasmunssen, Andrias Edmundsson, Magnus Jacobsen, Steffan Løkin, Bárður á Reynatrøð
Reytt kort: Magnus Jacoben
Liðið: Bárður á Reynatrøð – Elias EI Moustage, Dann Fróðason, Andrias Edmunsson, Fróði Rasmussen (liðsk.), Magnus Jacobsen, Hanus Sørensen, Asbjørn Heðinsson, Stefan Radosavievic (Símun Sólheim 83), Lukas Giessing (Sveinur Olsen 75) og Tórur Jacobsen (Steffan Løkin 69)
Óbrúktur eykaleikari: Bjarti Vitalis Mørk – Jógvan Petersen, Filip í Liða og Sølvi Sigvardsen
Venjarar: Áki Johansen og Pól F. Joensen
Dómari: Andi Koçi (ALB)
Hjálpardómarar: Dennis Rexha (ALB) og Gergios Savva (CYP)
4. dómari: Neophytos Noeohytou (CYP)


text:
Vælkomin
Herbergið í Tórshavn er partur av virkseminum hjá Frelsunarherinum. Fyrisitingarliga hoyrir Herbergið til økið Rús og Rehabilitering, undir sosialtænastuni hjá Frelsunarherinum í Noreg. Talan er um sjálvsognarstovn undir leiðlsu av einum stýri.
Dagligur leiðari er Martin Kúrberg.
Dalavegur 1,
FO-100 Tórshavn
tlf. +298 317393
Frelsunarherurin er ein altjóða felagsskapur, sum hevur sítt grundstøði í bíbliuni. Tí hevur Frelsunarherurin altíð latið gleðiboðskapin og sosiala arbeiðið gingið hond í hond. Frelsunarherurin er eitt margfalt og sermerkt trúarsamfelag, sum hevur umsorgan fyri øllum menniskjanum. Vit bjóða “suppu, sápu og frelsu” í orði og verki, fyri at møta tørvunum hjá menniskjum: “Suppa” nøktar likamligan tørv “Sápa” leggur dent á virðið hjá tí einstaka “Frelsa” ber fram Guðs markleysa kærleika
Málbólkur
Málbólkurin er persónar yvir 18 ár, sum eru bundnir av rúsevnum, og sum halda til í Tórshavn. Málbólkurin broytist í mun til hvørji tilboð, sum verða mest brúkt. Hetta verður lýst niðanfyri, har ymsu tænastutilboðini verða greinað.
Lýsing av teimum ymsu tilboðunum
Dagtilhald
Dagtilhaldið er eitt opið tilhaldsstað við borðreiðing og aktivering. Tilboðið er ókeypis fyri gestirnar. Vit bjóða heilsugóðan kost, bæði kaldan og heitan mat. Fólk, ið eru bundin av rúsevnum fáa ofta skeiva ella til tíðir ov lítið av føðslu, og eru av hesi orsøk í heilsuvanda. At bjóða heilsugóðan kost er tí eitt skaðafyribyrjandi átak. Sosial tilvenjing innan tryggar karmar er við til at skapa virðilig kor og veita lívsvirði. Dagtilhaldið ynskir eisini at veita møguleika og umstøður fyri “tí góðu samrøðuni”, og tí bjóða vit samrøður við kappelan/sálarrøktara.
Bráðfeingis náttartilboð
Á herberginum eru 4 pláss ætlað til bráðfeingis náttartilboð, býtt á 2 rúm. Tað er ein køkur/móttøka/ baðirúm knýtt at hesum rúmum. Tilboðið er opið frá kl. 21.00. Tá tikið verður í móti gestum, verður meting gjørd av heilsustøðuni og borðreitt verður við eini máltíð. Plássini eru tøk fram til kl. 12.00 næsta dag. Bjóðað verður eisini døgurða. Er tørvur á uppfylging við atliti til heilsu, bústaðar- ella rústrupulleikar, verður boðin ein samrøða við vegleiðara. Tað er ikki møguligt at bíleggja pláss til bráðfeingis náttartilboðið, men plássini verða veitt, við persónliga at møta upp kl. 21.00.
Kømur við bú-vegðleiðing
Málbólkurin fyri kømur við bú-uppfylging eru fólk yvir 18 ár, sum eru ella hava verið bundin av rúsevnum, og sum eru uttan bústað og halda til í Tórshavn. Hesi verða mett at hava trupult við at fáa og/ella fasthalda ein bústað og hava tørv á uppfylging fyri at kunna klára seg í einum rústyngdum ígerandisdegi. Vit byggja á ta vitan og kunnleika, sum búfólkini hava um egna lívsførslu, og hjálpa við at myndug gera og fáa tamarhald á egnari lívsførslu. Hetta verður gjørt við at staðfesta og viðurkenna búfólkini gjøgnum samrøður og eftirmeting av ítøkiligu málunum, sum tann einstaki brúkarin setur sær.
Stýrið:
Knut Haugsvær, stýrisformaður
Ole Andreas Westby
Finngerd Djurhuus Olsen
Alexander Samuelsen
Bernhard Petersen
Maria Rubeksen
Nacy Splidt, starvsfólkavald


text:
Skeið fyri venjarum hjá børnum og ungum
Skeið fyri venjarum, hjá børnum og ungum
- Ítróttur fyri børn og ung.
Tann 13-14 apríl 2012 verður skipað fyri enn einum skeiði fyri venjarum og leiðarum hjá børnum og ungum.
Byrjað verður fríggjakvøldið kl. 18.00 til 22.00 og leygardagin kl. 09.00 til 17.00.
Evni:
- Ítróttanámsfrøði
- Ítróttaumhvørvi
- Menning hjá børnum
- Venjing
- Trygd og ábyrgd
- Etikkur og moralur
Skeiðið skiftir ímillum at vera teoretiskt og praktiskt. Leygardagin verður praktisk venjing, so tá er gott við ítróttaklæðum.
Ongin próvtøka er, men kravt verður, at uppmøtingin er 100%. Eftir lokið skeið verður luttøkubræv útflýggjað.
Skeiðið er ein partur av venjaraútbúgvingini hjá DIF, Danska Ítróttasambandinum. Hetta er fyrri partur av Venjara 1. Skeiðini eru í samsvar við ENSSEE, The European Network of Sports Science, Education and Employment.
Møguleiki er sostatt at byggja víðari upp á skeiðið.
Málbólkur:Venjarar, hjálparfólk og leiðarar hjá børnum og ungum. Øll sum hava áhuga í og ábyrgd av børnum og ungum, sum luttaka í ítrótti.
Hvat fært tú burturúr:
- Vitan um menningina hjá børnum, fysiskt, psykiskt og samfelagsligt
- Tú lærir nakað um námsfrøði, venjingar av ymsum slag, at seta sær mál, um týdningin av góðum ítróttaumhvørvi.
- Ítøkilig hugskot til spøl og venjing hjá børnum og ungum
Upptøkutreytir:Luttakari skal vera 15 ár ella eldri. Tó kunnu vit gera frávik frá regluni um upptøku, um serstøk viðurskifti tala fyri hesum.
Luttøkugjald:Kostnaðurin fyri skeiðið er 250 kr. Íroknað er frálærutilfar og matur. Pláss er fyri 24 luttakarum
Skeiðshaldari: Ulrik Balle, DIF
Tilmelding
Tilmelding er neyðug og tilmeldingarfreistin er fríggjadagin tann 30 mars. Boðað frá luttøku til skrivstovan@isf.fo. Tilmeldingin er bindandi. Meiri fæst at vita frá ÍSF skrivstovuni tlf.: 312606 ella frá Jarvin á telduposti jfh@isf.fo ella á tlf.: 280706
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Høgni Hoydal fegnast um, at Norðurlandaráðið hevur útsett málið um føroyskan limaskap eitt ár og at uppskotið ikki fall burtur. Hann sigur, at føroyskir myndugleikar als ikki eru hoyrdir í málinum.
– Tað sum er hent, er at ráðharraráðið í Norðurlandaráðnum hevur skrivað eitt notat um føroyskan limaskap, uttan at føroyskir myndugleikar nakrantíð eru hoyrdir í málinum. Vit kunnu sjálvandi als ikki góðtaka, at málið hevur fingið eina tílíka einvegis viðgerð. Nú fáa føroyskir myndugleikar høvi at vísa á, at uppskotið als ikki gongur ímóti nøkrum ríkisrættaligum reglum, sigur Høgni Hoydal, sum hevur útsett heimferð sína til Føroyar, fyri at reka fyri føroyska uppskotinum um limaskap í Norðurlandaráðnum.
Føroysku umboðini í ráðnum, sum eru Pauli Trond Petersen og Jenis av Rana, løgdu eitt semingsuppskot fram, um at uppskotið um føroyskan limaskap ikki skuldi falla burtur, sum formansskapurin í ráðnum annars mælti til. Sum skilst var tað ikki sjálvt semingsuppskotið, ið varð samtykt, men ráðið samtykti at útseta málið til næsta ár, og úrslitið er tað sama, sum semingsuppskotið hevði havt við sær.
– Tað bleiv faktiskt ein triðja loysn, har Norðurlandaráðið samtykti at útseta málið til næsta ár. Úrslitið er tað sama, sum føroysku umboðini høvdu skotið upp í semingsuppskotinum, so tað er at fegnast um, at tað varð samtykt, sigur Høgni Hoydal, ið fegnast um at føroyingar nú fáa høvi at siga sína hugsan fyri formansskapinum í ráðnum. Hann sigur, at tað, at uppskotið ikki fall burtur, var eitt úrslit av, at øll føroysku umboðini í ráðnum høvdu tosað við politikkarir úr øllum norðanlondum um uppskotið.
– Vit hava tosað við parlamentarikarar úr øllum norðanlondum, og tað sást væl í orðaskiftinum, at tað gav úrslit. Umboð fyri Ísland, Grønland og Áland stuðlaðu beinleiðis føroysku umsóknini, ímeðan tað hoyrdist lítið frá teimum, ið eru ímóti limaskapinum, sigur Høgni Hoydal at enda.
Einasta danska umboðið, ið helt røðu í fyrstuni, var Mikkel Denckel úr Danska Fólkaflokkinum, sum segði, at uppskotið gekk ímóti donsku grundlógini. Bertel Haarder úr danska Vinstraflokkinum og umboð fyri Sosial Demokratarnar søgdu seinni í viðgerðini, at tey gjarna vildu viðgera uppskotið aftur í donsku delegatiónini. Annars var lítið at hoyra frá teimum, ið vildu burturvísa málinum.


text:
Venjingardystir til DanaCup
Dreingir15-07-2013 - Innsent - HN
Fyrireikingarnar til Danacup hjá U12 dreingjunum ganga væl. Í dag vitjaði liðið hjá Fårevejle í Gundadali.
Nú eru longu nógvir dreingir farnir av landinum, so vit høvdu tvey lið. Fyrsti dysturin millum HB 1 og Fårevejle endaði 6-2 til okkara dreingir. Hetta eftir at Fårevejle hevði lagt seg á odda 0-1.
Dysturin móti HB 2 var heldur meira einsíðugur, og HB dreingirnir sendu Fårevejle av vøllinum við einum 8-0 tapi í viðførinum.
Seinasti dysturin var millum bæði HB liðini og eins og í Sørvági leygardagin leikaði javnt á. HB 2 legði seg á odda 1-0 áðrenn HB 1 kom framum 1-2. Síðan javnaði HB 2 til 2-2, áðrenn HB 1 legði seg tvey mál framum til endastøðuna 2-4.
Alt í alt fínt avrik av okkara dreingjum. Nú gleða vit okkum til Danacup í næstu viku.


text:
Orkestur
Orkestur eru ikki bara hissini ljóðføri, sum savnað eru saman. Neyvt er ætlað, hvussu tey ymsu ljóðførissløgini eru sett saman. Hvør hevur sín lítla ella stóra leiklut, tá ið tónleikur verður spældur. Ongantíð spæla so nógvir tónleikarar saman sum í symfoniorkestri. Í symfoniorkestri eru vanliga 90 tónleikarar. Ljóðførini eru skipað í fýra høvuðsflokkar: Streingjaljóðføri, træblásarar, messingarblásarar og slagtól. Áður vóru orkestrini leysligari skipað. Tá spældu tónleikarar á teimum ljóðførum, teir áttu sjálvir ella høvdu fyri hond. Men tónaskøld í 18. øld vildu hava vissu fyri, at teirra tónleikur varð ikki øðrvísi spældur, enn hann var ætlaður. Tí viðmerktu teir á nótablaðnum tað, sum hvørt ljóðføri sær skuldi spæla. Tíðliga í 20. øld høvdu symfoniorkestrini ment seg til tað, tey nú eru.
Mangir stórbýir í bæði Evropa, Russlandi og USA høvdu - og hava enn - síni egnu symfoniorkestur. Mæt tónaskøld sum Ludwig van Beethoven og Wolfgang Amadeus Mozart skrivaðu mikil orkesturverk, nevnd symfoniir. Symfoniorkestrini eita eftir hesum tónleikinum, men tey spæla eins væl annan klassiskan tónleik og lættari tónleik við. Tann, ið stjórnar orkestrinum, vísir stevið við handarkeipum ella taktstavi, so orkestrið sær, hvussu stevið skal vera. Orkesturleiðarin stjórnar orkestrinum øðrvísi, enn til dømis løgreglan stýrir ferðsluni. Hann setur dám á tónleikin, at hvør framførsla skal vera minnilig. T.d. Arturo Toscanini (1867-1957) dugdi sera væl at gera tónleikin livandi.


text:
Jógvan Hugo Gardar
14.03.2017 - 06:42
Líka síðani oljukreppan rakti ídnaðin í 2014 hava tær stóru veitingarfyritøkurnar stríðst við at fóta sær í eini nýggjari tíð. Hetta hevur ført til at nógv fólk eru søgd upp, og at fyritøkur hava lagt saman.
Í morgun ganga søgur um at norska Aker Solutions er við at verða selt til amerikanska Risan Halliburton.
Aker Solutions er ein partur av Aker-samtakinum hja Kjell Inge Røkke. Aker Solutions er eitt navn sum kemur uppá tal hvørja einastu ferð okkurt hendir innan veitingarídnaðin. Longu í 2015 var talan um at General Electrics vildi keypa Aker Solutons. Í vetur hava søgur fleiri ferðir gingið um at Aker Solutions var við at verða keypt upp. Hetta fekk aðalstjóran í Aker, Øyvind Eriksen, at avsanna at nøkur søla var á veg, men undirstrikaði at ein søla kundi koma uppá tal seinni, um umstøðurnar vóru til tað.
Um nýggjarsleitið vildi tíðindatænasan Bloomberg vera við at Goldman Sachs var sett á uppgávuna at selja Aker Solutions.
Í morgun skrivar norska Finansavisen at nu er tað Halliburton sum umhugsar at keypa Aker Solutions.
Tað eru fleiri tekin sum kunnu benda á at Kjell Inge Røkke umhugsar at selja nu. Aker Solutions er eitt av feløgunum sum bleiv hart rakt av at oljuprísurin lækkaði heilt uppí 80 dollarar. Hetta farna árið hevur tú eydnast at økja virði á Aker Solutions partabrævinum úr 22 norskum krónum og upp í 48 krónur. Sastundis er oljuprísurin hækkaður úr knøppum 30 dollarum til nakað omanfyri 50 dollarar.


text:
Kom og uppliva hvussu Revit virkar saman við VR-brillum | Virtual Reality | 17. januar 2018 | Kl. 16.30
- Arbeiðir tú innan byggivinnuna?
- Sum arkitekt? Verkfrøðingur? Byggifrøðingur? Timburmaður?
- Arbeiðir tú við at byggja hús? Vegir? Brýr? O.a.?
- Brúkar tú Revit til tínar tekningar?
- Hevur tú so hugsa tankan?
- Um hvat skal til, fyri at tú fært víst títt Revit arbeiði í VR - Virtual Reality - brillum?
- Kanska hava tíni viðskiftafólk longu spurt eftir tí?
- Ert tú eitt sindur í iva um, hvørt tú skal gera hesa íløguna ella ikki?
- So burdi tú komið framvið hjá okkum tann 17. januar 2018 kl. 16.30
Ver vælkomin!
At royna VR-brillur saman við Revit!
Tann 17. januar 2018 | kl. 16.30
Dyrnar opna kl. 16.30 og vit halda fram til uml. kl. 18.00, ella kanska eina løtu afturat, alt eftir hvussu stórur áhugin er;)
Praktiskt
Ókeypis atgongd, men tilmelding neyðug >>
Dato: 17. januar 2018
Spurningar?
Her teknar tú teg til seinnapartstiltakið >>
17. januar 2018 >>>


text:
2.5.09
Ruddingardagur í Tórsbyrgi
Anna Maria í nummar 4 savnar rusk í Tórsbyrgi. Undir skeltinum, til høgru í myndini sæst umhvørvisvinarliga hurðin, sum nú verður koyrd burtur (Mynd: Birgir Kruse)
Eins og í restini av kommununi er ruddingardagur í Tórsbyrgi, nú Umhvørvisvikan byrjar í næstu viku. Fram til á middegi í dag varð rusk savnað á øllum økinum í Tórsbyrgi. Ruskið varð sett við innkoyringina so kommunan kann heinta tað í døgurðatímanum. Eisini hurðina til kommunalu pappírsbyngjuna, ið hevur áskriftina Endurnýtsla. Ein ironisk áskrift, nú hongslini á grønu hurðini eru so rustaði, at alt verður koyrt burtur. Kanska fæst onkur endurnýtsla burturúr Endurnýtsluhurðini. Umvælast kann hon ikki. Tað sigur kommunan.


text:
Hvat gera vit við happing?
Í sambandi við happing - hevur skúlin valt at gera eina mappu við 16 dømum/søgum, sum umrøða happingarstøður. Mappan tekur støðið í dagførdu trivnaðarætlanini og er í tráð við endurskoðaði fatanini av happing. Mappuna hava allir lærarar, námsfrøðingar og heilsusystir fingið.
Dømini/søgurnar eru úr bókini, sum ber heitið: Mobning í skolen, íð Poul Svendsen hevur greitt úr hondum. Vit hava valt heitið á hesari mappu : “HAPPING Í SKÚLANUM”.
Dømini eru leysliga týdd til føroyskt, har ein lítil søga er, síðani nakrir spurningar og ein mynd.
Næmingarnir arbeiða í bólkum og fáa hvør sítt blað við søgu og spurningum - og eitt blað við eini mynd. Bólkurin velur ein skrivara, sum førir til skjals, dagfesting, heitið, bólkur & flokkur. Lærarin lesur síðani søguna og spurningarnar upp fyri flokkinum. At enda minnir hann teir á, at myndin er umráðandi at hava í huga, tá tey fara at kjakast.
Bólkarnir fara so til arbeiðis, næmingarnir kunnu/skulu skiftast um at svara, tá framløga verður. Næmingarnir skulu skiftast um at verða skrivarar - ikki sami hvørja ferð. Tá framløgurnar til hvørja søgu verða framlagdar, so verða svørini frá hvørjum bólki lagdar í eina mappu við blaðnum ovast, har dagfesting, heitið..... er. - Undir framløguni er lærarin orðstýrari.
Hetta arbeiðið kann eisini verða nýtt sum “rolluspæl”.
Tað er umráðandi at fáa næmingarnar at siga sína meining og kjakast sínámillum.
Tá allar søgurnar - 16 í tali - eru gjøgnumgingnar, fáa næmimgarnir hvør sítt spurnarblað, sum teir skulu lata læraranum við ongum navni. Orsøkin til tess er at fáa næmingarnar at svara so erliga sum møguligt. Úrslitið av spurnarbløðunum tekur lærarin sær av og leggur úrslitið fram fyri flokkin. Hann kann so spyrja um ymiskt, íð síðani verður kjakast um í flokkinum.
Søgurnar í hesari mappu eru dømir um, hvat hendir í skúlanum. Tað er ein sannroynd, at ein stórur partur av allari happing verður drigin inn í skúlan. Dømi um hetta kundi verði - um næmingar hava verið hjá skótunum og eru vorðnir ósamdir um okkurt og ikki hava fingið greiða á ósemjuni, áðrenn teir skiljast, so er mest sannlíkt, at hetta endar í skúlanum dagin eftir. Tí er eisini sera týdningarmikið, at hetta verður nevnt við foreldrini bæði á fundum og eisini í konkretum støðum. Um hetta eydnast at fáa foreldrini meiri virkin, so eigur hetta at hava við sær - minni happing í skúlanum.
Skúlin heitir á øll, íð fáast við HAPPING at lesa greinina - “Alt er ikki happing”, sum Tóra við Keldu lærarinna hevði í Dimmalætting s.25 - 27.mai 2013.
Umframt omanfyrinevnda skulu allir flokslærararnir hava næmingasamrøðu við næmingarnir á hvørjum ári. Skúlin hevur spurnarblað við heitinum “Samrøðublað til næmingasamrøður”. Hetta gevur okkum eina ábening um, hvussu trivnaðarstøðan er.


text:
Mikudagin 27. desember verður aftur Open Stage / Open Mic í Reinsarínum, serligur gestur hetta kvøldið er Ragnar Finsson, ið spælir útgávukonsert. Eftir hetta er pallurin opin, og møguleiki er hjá fólki, ið hava okkurt at framføra at sleppa framat.
Ragnar Finsson hevur seinastu árini gjørt vart við seg, í nógvum høpum, um tað er sum einstaklingur, ella sum partur av Sementvinnandi bólkinum Bluesette, sum backing tónleikari hjá eitt nú Kristinu Bærendsen, so er hann altíð ein úrmælingur við serligum evnum. Lagið Headed for the Sun var eitt satt útvarpshitt og varð eisini innstillað til heiðurin ársins popp/rokk lag á Faroese Music Awards.
Nú kemur so fyrsta fløgan, ið hevur fingið heitið As the Sun Sinks Down. Við sær at framføra løg hetta kvøldið hevur hann Finnur Hansen á harmoniku og Árni Jóhannesson á kontrabassi. Sjálvur spælir Ragnar gittar og syngur.
Tiltakið er fyri øll tey, ið vilja sleppa at frambera tað fyri øðrum. Hetta er fyri eitt nú sangskrivarar, yrkjarar, søgu sigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein ein kreativur verkstaður har høvi er til at royna nýggj hugskot í einum umhvørvi saman við samhugaðum listafólki.
Skraín er hendan:
19:30: Tilmelding
20:00 – 20:30: Ragnar Finsson
20:30 – 20:45: MonkeyRat Duo
20:45 – 22:00: Open Stage/Open Mic
Tiltakið er ókeypis og øll eru vælkomin, eisini tey, ið bara vilja lurta og hyggja.


text:
Ert tú alment settur BLFari, sum ikki er fyribils settur í minni enn 3 mánaðir og hevur eitt hálvt starv ella meiri, so fært tú eftirløn.
Eftirlønin er 15% av lønini.
Ert tú løntur eftir nýggja sáttmálanum, rindar arbeiðsgevarin alt gjaldið. Ert tú løntur eftir gamla sáttmálanum, rindar arbeiðsgevarin 10%, og tú rindar 5%.
Gjaldið verður rindað beinleiðis í eina felags eftirlønarskipan, sum verður umsitin av Føroya Lívstrygging.
Tú skalt sjálvur samanseta tína eftirlønartrygging eftir tínum tørvi. Alt eftir um tú ert einsamallur, giftur, hevur børn, hús, osfr. Hetta gerst tú við at venda tær til Føroya Lívstrygging, tel. 311 111.
Sum nú er, kann gjaldið einans flytast til Føroya Lívstrygging í eina kapitalpensjón. BLF er av teirri áskoðan, at tú sjálvur eigur at velja, hvar tín pensjón er, og hvussu hon skal vera. BLF hevur gongd í hesum máli við Fíggjarmálaráðið.
BLF arbeiðir við at samanseta áhugaverdan tryggingarpakka til privat settar limir.
LÍV:
Samlagstryggingaravtala við Føroya Lívstrygging (LÍV) - galdandi frá 1. januar 2016.
Eftirlønaravtala við Føroya Lívstrygging (LÍV) - galdandi frá 1. oktober 2015.
Eftirlønaravtala við Føroya Lívstrygging (LÍV) - gomul.
Betri Pensjón:
Pensjóns- og tryggingaravtalan við Betri Pensjón - galdandi frá 1. oktober 2016.
Pensjóns- og tryggingaravtalan við Betri Pensjón - samtykt á aðalfundi 16/4-2010, undirskrivað 29/4-2010.
Nordik Penjsón:
Pensjóns- og tryggingaravtala við Nordik Pensjón - galdandi frá 12.07.2016.


text:
Tann sum heldur tað, veit lítið um svimjing 😉
Tag: Rio 2016
Rio í fillum bara hálvt ár aftaná OL
Hóast tað eydnaðist at avgreiða OL 2016 í Rio, so er støðan nú ring har aftaná. Fyriskiparararnir skylda enn einar 280 milliónir krónur, ítróttarbýurin stendur so gott sum tómur, ítróttarhallirnar eru falnar í órøkt og hava flest allar verið fyri herverki, og staturin Rio er fleiri mánaðir afturúr at gjalda lærarum, sjúkarøktafrøðingum og pensionistum løn. Hartil slóð 2016 met í kriminaliteti á so gott sum øllum økjum, íroknað dráp og stuldur. Lesið t.d. USA Today
Mest lisnu søgur á DR vóru um svimjing og Trump
Lesið her á dr.dk
Trump tabte. Ikke til Hillary Clinton – men til to danske svømmepiger. I hvert fald når det gælder hitlisten over de mest læste artikler på dr.dk i 2016.
På toppen af Top-20 listen ligger nemlig to sportshistorier: En svømmer, der vandt guld og en skuffet svømmer, der kom sidst. Først derefter kommer årets internationale nyhed fra valgmorgenen, hvor Donald Trump vandt det amerikanske præsidentvalg.
Live-artiklen, der dækkede udviklingen på den dramatiske valgmorgen, kommer ind på tredjepladsen – men altså efter svømmepigerne.
– Det er helt exceptionelt. Det siger bare noget om, hvor stort et sportsår 2016 var, siger medieforsker Tina Skov Gretlund fra DR Medieforskning.
Forsetin í kenjanska svimjisambandinum handtikin fyri mutur
Kenjanska løgreglan handtók í gjár Ben Ekumbo, forseta í Kenya Swimming Federation, sum hin fimti í kanningini av eini mutursgølu í sambandi við OL í Rio. Teir skulu hava tiltuskað sær pengar og landsliðsbúnar sum vóru ætlaðir OL-liðnum, og sær tað ikki gott út fyri Ekumbo, nú hann sambært miðlunum hevði roynt at krógva seg undir seingini, við búnum í húsinum sum vóru ætlaðir til frælsan ítrótt. Lesið t.d. The Guardian
Continue reading Forsetin í kenjanska svimjisambandinum handtikin fyri mutur
Gregorio Paltrinieri greiðir frá 1500 finaluni í Rio
‘Anyways, an Olympic final, Gregorio Paltrinieri, last lap, everyone is getting crazy, it’s amazing, amazing, unbelievable, look at him, look at him, oh my god, last ten meters, he is going to die in that water, look at the stroke, he’s awful, now, but I mean, he’s perfect, perfect!’ 🙂
Teldusníkar leka enn meira WADA dáta, umfatandi eisini Jeanette Ottesen
Russiskir teldusníkar hava nú lagt út ein triðja bunka av WADA dáta, umfatandi 11 íðkarar afturat sum luttóku á OL í Rio. Her í millum eru svimjararnir Siobhan-Marie O’Connor úr Írlandi, Mireia Belmonte Garcia úr Spania og Jeanette Ottesen úr Danmark. Danska svimjisambandið hevur lagt út eitt pressuskriv her, sum greiðir frá støðuni hjá Jeanette Ottesen, við denti á at talan altso ikki er um at hon hevur gjørt nakað ólógligt, ella sum á annan hátt ger seg inn á antidopingreglurnar hjá WADA. Sí eisini pressuskriv frá WADA.
Krista 5:18.50 í 400 frí á Paralympisku Leikum 2016
Krista Mørkøre royndi seg fyri løtu síðani í 400 metra frísvimjing á Paralympisku Leikum í Rio de Janeiro, og svam har teinin uppá 5:18.50. Tað er ikki so langt frá hennara bestu tíð á 5:17.07, frá tá ið hon vann gull á British Para Swimming Championships í 2015.
Krista svimur 400 frí á Paralympisku Leikum í dag
Krista Mørkøre skal í dag royna seg fyri triðju og síðstu ferð á Paralympisku Leikum í Rio, tá ið tey nú seinnapartin avgreiða innleiðandi riðlarnar í 400 metra frísvimjing. ÍSB skrivar her, at ‘hóast úrslitini higartil ikki hava verið sum hon vónaði, er lagið gott, og er nógvur lærdómur at taka heimvið frá hennara fyrstu paralympisku leikum.’
Krista svimur kl 14:18, føroyska tíð, og kann tað síggjast her:
Krista 1:12.34 í 100 frí á Paralympisku Leikum í Rio
Krista Mørkøre luttók fyri løtu síðani í 100 metra frísvimjing á Paralympisku Leikum í Rio de Janeiro, og svam har teinin uppá 1:12.34. Tað rakk til eitt 19. pláss millum tær 19 sum luttóku í bólkinum hjá Kristu í hesi grein, sí úrslitalistan her. Besta tíð hjá Kristu er 1:08.49 í hesi grein, frá tá ið hon vann gull í 100 metra frísvimjing á British Para Swimming Championships 2015.
Her er beinleiðis leinki til kappingina hjá Kristu
Krista svimur 100 frí á Paralympisku Leikum í dag
Krista Mørkøre fer í dag at royna seg í síni næstu kapping á Paralympisku Leikum 2016, tá ið tey frá kl 14:37 føroyska tíð avgreiða innleiðandi riðlarnar í 100 metra frísvimjing. Krista er í fyrsta riðli, tá, og á geil 7. Sí ÍSB á Facebook


text:
Vevmátingarlistin vika 44/2006
06. Nov 2006
Nógv met eru á vevmátingarlistanum í viku 44/2006. planet.fo tekur egið met við 14.425 brúkarum. bio.fo við 1.068 brúkarum, televarp.fo við 1.003 brúkarum, vinnuvitan.fo við...
les meir
Virknir vevmátingarlistar.
03. Nov 2006
Tað hendir sanniliga nakað á vevmátingarlistunum. Flestu síðurnar taka egið met og fleiri av síðunum á listunum hava gjørt munandi broytingar seinastu tíðina. Uttan at...
les meir
vikublad.fo nýggja heimasíðu.
02. Nov 2006
vikublad.fo hevur verið á vevmátingarlistanum síðani teir fingu portal. Ì vikuni fekk vikublad.fo nýggja heimasíðu. Sí vevmátingarlistan. ...
les meir
Leita eftir......
29. Okt 2006
Høgrumegin á síðuni er rútur har tað stendur Leita eftir...., Skrivað eitthvørt í hendan rútin og so kemur tað fram tú leitar eftir. So við...
les meir
Kunna teg um Jólaborðhald á Gourmet listanum
27. Okt 2006
Nú byrja jólaborðhaldini longu og fleiri veitarar bjóða seg fram. Nakrir teirra eru á Gourmet listanum. mj.fo er ovast við 393 brúkarum...


text:
Talið av umsóknum fyri at sleppa at lesa á útbúgvingunum, sum Fróðskaparsetur Føroya bjóðar, slóð øll met í 2016, tá heili 563 søktu um upptøku. Í ár er talið av umsóknum nakað væl lægri, og ein av orsøkunum er, at fleiri av útbúgvingunum, ið vóru sera vælumtóktar í 2016, ikki verða bjóðaðar út í ár. Tað skrivar Setrið á heimasíðu síni.
Talan er um bachelorútbúgvingarnar í KT-verkfrøði og í lívfrøði, umframt masterútbúgving innan fólkaheilsu. Harumframt vóru fleiri umsóknir til nýggju útbúgvingarnar í búskaparfrøði og til hjánám í støddfrøði enn tað eru í ár.
Eins og undanfarin ár eru tað útbúgvingarnar í sjúkrarøktarfrøði, læaraútbúgvingin og námsfrøðin, ið eru tær best umtóktu.
Í ár bjóðar Setrið út bachelorútbúgving í orkuvísindum og orkuvísindum og støddfrøði á fyrsta sinni, meðan bachelorútbúgvingin í búskaparfrøði og hjánám í støddfrøði verða boðin út á øðrum ári.
Kelda og lesið meira HER


text:
Thor í Hósvík hevur selt enn eitt av eldru skipunum úr flotanum. Thor Guardian er seldur til eitt enskt felag, og yvirtikin av keypara í Esbjerg.
Skipið varð bygt sum trolari í 1972 í Skotlandi. Í 1987 varð tað selt til Grønlands og umbygt til skúlaskip fyri fiskimenn. Tað fekk tá navnið Naleraq. Í 1991 bleiv tað selt til Danmark og hevði navnið Gorm til P/f Thor keypti tað á vári í 2006. Thor Guardian hevur tískil verið tíggju ár í flotanum hjá Thor, nú tað aftur endaði í Onglandi.
Thor Guardian hevur skift til St. Kitts & Nevis flagg og skal frameftir brúkast í Reyða Havinum. Har skal tað levera pirat-vaktir til skip, sum koma úr Suez og fara víðari út í pirat-økið í Aden-flógvanum.


text:
10/31/16
Frá monument til ambient
Eg luttók í paneli á LISA ráðstevnuni "Listapolitikkur í Føroyum" í Sjónleikarhúsinum leygardagin 29. okt. Kjakevnið var "List í almenna rúminum" og hinir panellutakarnir vóru Meduna Dalsgaard, arkitektur og Hansina Iversen, listakvinna. Hetta var mítt upplegg til kjakið:
Monument: ein obeliskur, standmynd ella bygningur, ið verður reist til minnis um ein persón, eina hending, ella til tess at hátíðarhalda eitthvørt. Úr latíni: “monumentum”, úr monére - at minna á, áminna - at ráða, ráðgeva.
Ambient: úr latíni, “ambiens”og “ambire” = “at ganga runt um”.
Sprotar tú “ambient” fært tú umhvørvis-, umfevnandi, sum ringir seg um, sum liggur kring um.
Hví hugsi eg um monumentir í sambandi við evnið “List í almenna rúminum”? Jú, nú er tað so, at vit búgva beint við Gripsheygg, og hava tískil frítt útsýni niðan á Kongaminnið. Í 2011 var ráðstevnan “Millum Kongaminnið og Kitsch”, og hon snúði seg júst um “list í almenna rúminum”. Kongaminnið stendur framvegis á sama heyggi, har tað hevur staðið síðani 1882 sum eitt monument. Til áminningar. Um fyrstu donsku kongavitjan í Føroyum. Tað er so tað sum tað er, men formurin - obeliskurin - er klassiskur, fornur, og stavar frá gamla Egyptalandi. Tað er tíðarleyst og hugtakandi onkursvegna.
Hví hugsi eg um “ambient” í hesum samanhangi? Tá eg hugsi um list í almenna rúminum, so hugsi eg gjarna um okkurt materielt og visuelt - helst okkurt, ið hevur við myndlistina at gera. Okkurt, ið tolir veður og vind, sum tú kanst høgga úr einum steini. Standmyndir og tílíkt. Mítt fakøki er tónleikurin, ella orðað eitt sindur breiðari: tað auditiva. Ljóð. Hvørji ørindi hevur ljóð í listini í almenna rúminum? Akustikkur hevur eitt greitt funktionelt brúk í t.d. arkitekturi, har tú kanst definera og betra um akkustikkin í einum høli ella dempa óljóð frá trafikki í einum ávísum almennum rúmi við at gera neyðugu tillagingarnar. Men tankin um at leggja ljóð afturat - at avspæla ella elva til ljóð - til tess at skapa ella leggja afturat einum almennum rúmi, er rættiliga óroyndur.
Tá eg hugsi “tónleikur í almenna rúminum”, so eru verk hjá enska tónleikaranum og listamanninum Brian Eno eitt tað fyrsta, ið rennur mær í huga. Hóast hugtakið “ambient” sum áður nevnt hevur fornan uppruna, kenna vit tað best frá Brian Eno, sum í 1978 útgav plátuna Music For Airports við undirheitinum Ambient 1. Í húsatekstinum til plátuna lýsir Eno ambient tónleik sum “umhvørvistónleik” og “tónleik, ið hýsir nógvum ymsum lurtihættum, - tónleikur, ið kann ignorerast og sum eisini kann vera áhugaverdur.” Endamálið við ambient tónleiki er at elva til eina kenslu av kvirru ella ró, at veita rúm at hugsa í. Tað var týdningarmikið fyri Eno at differentiera henda tónleik frá tí muzak og dósa- og elevatortónleiki, ið onnur høvdu framleitt frammanundan. Ørindini við ambient tónleiki vóru stutt sagt listaligari og meira hákonseptuell enn so.
Íblásturin til Music for Airports kom eftir at Eno var fastur á Köln-Bonn flogvøllinum í Týsklandi miðskeiðis í 70’unum. Ætlanin við Music For Airports var, at tað skuldi spælast sum eitt framhaldandi loop á einum flogvølli. Hetta hendi eitt skifti í 1980, tá róligu og ambientu bandloopini á Music For Airports vóru installeraði í einum terminali á LaGuardia flogvøllinum í New York. Ambient hevur síðani 70’ini spjatt seg til at vera nýtt sum hugtak innan alsamt fleiri listagreinir, innan estetikk og so smátt innan ymisk ástøði eisini.
Fyri at venda aftur til Kongaminnið og tað monumentala, so meti eg, at júst hetta hevur eyðkent nógva list í almennum rúmum í Føroyum. Talan er mangan um standmyndir, ið eru ítøkiligar og monumentalar og hava við fortíðarminni at gera. Ein feril av tí folkloristiska hongur uppi við, ja ofta er fitt av folkloristikki vavt uppí - sagnir, tað siðbundna, siðir og serstakir persónar av søguligum týdningi, helst navngivnir menn og ónavngivnar, naknar kvinnur.
Tankin handan slíkar standmyndir tykist vera eitt ynski um at styrkja um fatanina av fólki og landi - av tí sum vit hava til felags, av tjóðini, av tjóðskaparliga og etniska felagsskapinum og tess uppruna í tí premodernaða. Eisini hóast hesin uppruni er konstrueraður og verður tvíhildin um í seinmodernitetinum. Monumentir og standmyndir hava mangan ein greiðan tjóðskaparligan dám, og hetta er ein arvur frá nationalismuni, ið tók seg upp í 18. og 19. øld. Ofta hongur ein rættiliga tungur tjóðskaparligur súmbolikkur uppi í standmyndum.
Í hesum samanhangi er tað ikki sørt, at ein kundi hugsað sær nýhugsan og meira pláss fyri tí ambienta. Minni monumentalt, meira abstrakt. Minni áminning og tungan súmbolikk. Meira av tí ambienta, umfevnandi og objektleysa. Meira av ljóðlist, ljóðinstallatiónum og ljóðfyribrigdum í almenna rúminum, og hetta fevnir ikki bert um ljóð, men eisini um t.d. ljós, ljóslist, ljósinstallatiónir o.s.fr.
Hóast eg tosi vegna tónleikin mugu míni ørindi helst skiljast breiðari enn bara sum umboðandi tónleikin og tað auditiva. Grundleggjandi snýr hetta seg um ein ambientan hugburð, har vit duga at síggja list í almenna rúminum sum nakað umfevnandi. Hesin hugsunarháttur kann brúkast sum ein lopfjøl til at síggja listaverkið í veruligum samspæli við tess umhvørvi. At listaverkið er umhvørvið og øvugt, at umhvørvið er listaverkið.
Monument: ein obeliskur, standmynd ella bygningur, ið verður reist til minnis um ein persón, eina hending, ella til tess at hátíðarhalda eitthvørt. Úr latíni: “monumentum”, úr monére - at minna á, áminna - at ráða, ráðgeva.
Ambient: úr latíni, “ambiens”og “ambire” = “at ganga runt um”.
Sprotar tú “ambient” fært tú umhvørvis-, umfevnandi, sum ringir seg um, sum liggur kring um.
Hví hugsi eg um monumentir í sambandi við evnið “List í almenna rúminum”? Jú, nú er tað so, at vit búgva beint við Gripsheygg, og hava tískil frítt útsýni niðan á Kongaminnið. Í 2011 var ráðstevnan “Millum Kongaminnið og Kitsch”, og hon snúði seg júst um “list í almenna rúminum”. Kongaminnið stendur framvegis á sama heyggi, har tað hevur staðið síðani 1882 sum eitt monument. Til áminningar. Um fyrstu donsku kongavitjan í Føroyum. Tað er so tað sum tað er, men formurin - obeliskurin - er klassiskur, fornur, og stavar frá gamla Egyptalandi. Tað er tíðarleyst og hugtakandi onkursvegna.
Hví hugsi eg um “ambient” í hesum samanhangi? Tá eg hugsi um list í almenna rúminum, so hugsi eg gjarna um okkurt materielt og visuelt - helst okkurt, ið hevur við myndlistina at gera. Okkurt, ið tolir veður og vind, sum tú kanst høgga úr einum steini. Standmyndir og tílíkt. Mítt fakøki er tónleikurin, ella orðað eitt sindur breiðari: tað auditiva. Ljóð. Hvørji ørindi hevur ljóð í listini í almenna rúminum? Akustikkur hevur eitt greitt funktionelt brúk í t.d. arkitekturi, har tú kanst definera og betra um akkustikkin í einum høli ella dempa óljóð frá trafikki í einum ávísum almennum rúmi við at gera neyðugu tillagingarnar. Men tankin um at leggja ljóð afturat - at avspæla ella elva til ljóð - til tess at skapa ella leggja afturat einum almennum rúmi, er rættiliga óroyndur.
Tá eg hugsi “tónleikur í almenna rúminum”, so eru verk hjá enska tónleikaranum og listamanninum Brian Eno eitt tað fyrsta, ið rennur mær í huga. Hóast hugtakið “ambient” sum áður nevnt hevur fornan uppruna, kenna vit tað best frá Brian Eno, sum í 1978 útgav plátuna Music For Airports við undirheitinum Ambient 1. Í húsatekstinum til plátuna lýsir Eno ambient tónleik sum “umhvørvistónleik” og “tónleik, ið hýsir nógvum ymsum lurtihættum, - tónleikur, ið kann ignorerast og sum eisini kann vera áhugaverdur.” Endamálið við ambient tónleiki er at elva til eina kenslu av kvirru ella ró, at veita rúm at hugsa í. Tað var týdningarmikið fyri Eno at differentiera henda tónleik frá tí muzak og dósa- og elevatortónleiki, ið onnur høvdu framleitt frammanundan. Ørindini við ambient tónleiki vóru stutt sagt listaligari og meira hákonseptuell enn so.
Íblásturin til Music for Airports kom eftir at Eno var fastur á Köln-Bonn flogvøllinum í Týsklandi miðskeiðis í 70’unum. Ætlanin við Music For Airports var, at tað skuldi spælast sum eitt framhaldandi loop á einum flogvølli. Hetta hendi eitt skifti í 1980, tá róligu og ambientu bandloopini á Music For Airports vóru installeraði í einum terminali á LaGuardia flogvøllinum í New York. Ambient hevur síðani 70’ini spjatt seg til at vera nýtt sum hugtak innan alsamt fleiri listagreinir, innan estetikk og so smátt innan ymisk ástøði eisini.
Fyri at venda aftur til Kongaminnið og tað monumentala, so meti eg, at júst hetta hevur eyðkent nógva list í almennum rúmum í Føroyum. Talan er mangan um standmyndir, ið eru ítøkiligar og monumentalar og hava við fortíðarminni at gera. Ein feril av tí folkloristiska hongur uppi við, ja ofta er fitt av folkloristikki vavt uppí - sagnir, tað siðbundna, siðir og serstakir persónar av søguligum týdningi, helst navngivnir menn og ónavngivnar, naknar kvinnur.
Tankin handan slíkar standmyndir tykist vera eitt ynski um at styrkja um fatanina av fólki og landi - av tí sum vit hava til felags, av tjóðini, av tjóðskaparliga og etniska felagsskapinum og tess uppruna í tí premodernaða. Eisini hóast hesin uppruni er konstrueraður og verður tvíhildin um í seinmodernitetinum. Monumentir og standmyndir hava mangan ein greiðan tjóðskaparligan dám, og hetta er ein arvur frá nationalismuni, ið tók seg upp í 18. og 19. øld. Ofta hongur ein rættiliga tungur tjóðskaparligur súmbolikkur uppi í standmyndum.
Í hesum samanhangi er tað ikki sørt, at ein kundi hugsað sær nýhugsan og meira pláss fyri tí ambienta. Minni monumentalt, meira abstrakt. Minni áminning og tungan súmbolikk. Meira av tí ambienta, umfevnandi og objektleysa. Meira av ljóðlist, ljóðinstallatiónum og ljóðfyribrigdum í almenna rúminum, og hetta fevnir ikki bert um ljóð, men eisini um t.d. ljós, ljóslist, ljósinstallatiónir o.s.fr.
Hóast eg tosi vegna tónleikin mugu míni ørindi helst skiljast breiðari enn bara sum umboðandi tónleikin og tað auditiva. Grundleggjandi snýr hetta seg um ein ambientan hugburð, har vit duga at síggja list í almenna rúminum sum nakað umfevnandi. Hesin hugsunarháttur kann brúkast sum ein lopfjøl til at síggja listaverkið í veruligum samspæli við tess umhvørvi. At listaverkið er umhvørvið og øvugt, at umhvørvið er listaverkið.
Subscribe to: Post Comments (Atom)


text:
Starvsnevnd SSF hevur ásett viðfestu kravtíðir til HM á langgeil 2017, sum verður í Budapest í Ungarn frá 23. til 30. juli 2017. Sjálvar kravtíðirnar eru fyri so vítt tær somu sum tær ið FINA hevur ásett, tó av praktiskum orsøkum við kravtíðarskeiði sum endar eitt sindur fyrri enn tað hjá FINA. Kravtíðirnar síggjast eisini her á hesi heimasíðu.
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð


text:
Nýggj kunngerð um grind og annan smáhval er lýst, og í henni sæst, at trý pláss afturat nú kunnu nýtast til grindadráp. Nýggju støðini, sum hava fingið tað, sum verður rópt fyribilsgóðkenning, eru hesi:
1) Norðoyar:
a) Borðoyarvík, millum Flesjar og Hellis- enda.
2) Eysturoy:
a) Skálabotnur, á sandinum.
3) Streymoy:
a) Kollafjørður, á Lygnnesi.
Hini støðini í Føroyum, sum eru góðkend sum hvalvágir eru hesi:
1) Norðoyar:
a) Klaksvík, á sandinum niðan fyri Víkarnar.
b) Viðvík, á sandinum.
c) Hvannasund, norðan fyri byrgingina, eyst- arumegin og sunnan fyri byrgingina, eyst-
2) Eysturoy:
a) Fuglafjørður, á sandinum.
b) Funningsfjørður, inni í ósanum.
c) Syðrugøta, á sandinum.
d) Norðragøta, á vestara arminum niðan fyri kirkjugarðin og á sandinum norðanfyri.
e) Norðskála, í Møðstøðukrókinum ímillum Stórá og Garðsenda og undir kirkjuni.
3) Streymoy:
a) Tórshavn, Sandágerð.
b) Leynar, á sandinum.
c) Vestmanna, á Fitjasandinum.
d) Hvalvík, um Oyrarnar.
e) Tjørnuvík, á sandinum.
4) Vágoy:
a) Miðvágur, á sandinum.
b) Bøur, á sandinum.
c) Sandavágur, á sandinum.
5) Sandoy:
a) Sandur, á sandinum.
b) Húsavík, á sandinum.
6) Suðuroy:
a) Øravík, á sandinum.
b) Trongisvágur, á sandinum.
c) Hvalba, Lítlabergssandur, í Nesi og Hval-
d) Vágur, á sandinum.
e) Fámjin, á sandinum.


text:
Konsertin sum skuldi verða í bóksavninum við Løkin í kvøld, er flutt til býraðssalin í Runarvíkar kommunu ístaðin. Konsertin verður við Mattias Kapnas á klaver og tónleikið frá Mattias Kapnas og Kristian Blak.
07.07.2016
Summartónar í býraðssalinum í kvøld kl 20
- Rundkoyring úr sævarmálanum
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík